qundao/data-zh-poetry huggingface dataset:
师伯浑用韵復次·其七
作者：晁公遡
朝代：宋

日飜蠹简书斋裏，往往编摹自汉朝。
鸡距束毫来武信，马肝琢砚出高要。
时因抚事歌成相，更復怀人作大招。
知子山中富吟咏，纵横文力到孙樵。
师伯浑用韵復次·其三
作者：晁公遡
朝代：宋

背郭深通一径遥，奔流坐看百川朝。
飞来黄鹄陂已復，归去白鸥盟可要。
益部官曹宁久处，津乡书札近相招。
此生若有躬耕地，白首甘心老负樵。
师伯浑用韵復次·其二
作者：晁公遡
朝代：宋
体裁：七言律诗

风俗相传三近古，作成况自圣明朝。藏家文字本苍史，继世子孙非黑要。近报汉廷频诏下，时闻蜀士有旌招。怪君尚尔衣逢掖，独向空山伴采樵。
师伯浑用韵復次·其五
作者：晁公遡
朝代：宋

东望行都绛阙遥，老来筋力倦趋朝。
谁能作吏沈簿领，但欲买田书质要。
雅意庶同高士传，不才难望大夫招。
津乡旧有先贤宅，过者蒭荛莫敢樵。
师伯浑用韵復次·其六
作者：晁公遡
朝代：宋
体裁：七言律诗

筋力何堪道路遥，难陪诸彦侍同朝。初无计上三年最，况敢功思万里要。北塞单于皆入贡，西山赞普不劳招。传闻已卧清边鼓，堑垒长閒守木樵。
师伯浑用韵復次·其四
作者：晁公遡
朝代：宋

古者诸侯今牧守，衰迟难强岁相朝。
惟须稚子理簑笠，兼有老妻缝襋要。
来岁定从田父去，飞书不待故人招。
平生最爱津乡聚，江小可渔山可樵。
师伯浑自所居东山来赋诗相示用韵酬之
作者：晁公遡
朝代：宋

东山鸣凤在九霄，高翔千仞那可招。
胡为相顾肯下集，竹实醴泉吾用饶。
春来淘河吓飞燕，泉中老翁谁復见。
崇桃炫昼烂明霞，秾李照夜舒素练。
去年念我守此州，樽前歌者有莫愁。
遥持一杯属父老，日暮仰天搔白头。
师伯浑自通义来且出诗一轴为之喜甚奉简短作
作者：晁公遡
朝代：宋

通义固多贤，我昔守此邦。
不肯入城府，私独敬老庞。
今谁念我去，帐空列麾幢。
感子能远来，香醪发春缸。
共登烟雨楼，相对云雾窗。
赠贻诗五字，何啻璧一双。
词源极峻洁，石齿潄琮琮。
惊怪得尔清，中有玻璃江。
师安抚生日
作者：晁公遡
朝代：宋

鼻祖贻谋远，承家积庆长。
青箱元不坠，玉树久逾芳。
气验三嵎秀，祥占五世昌。
向来蜀父老，久忆汉文章。
试问风骚将，谁登翰墨场。
浮云玉垒变，秋草墨池荒。
大雅沦金石，斯文厌秕穅。
九成方命舜，三变必兴唐。
东壁初观象，南箕果降光。
终当荐清庙，始验出昆冈。
世喜韶音在，人皆肉味忘。
遥闻望帝国，重立郑公乡。
议论看前辈，春秋守素王。
谈经追服杜，下笔逼班扬。
价重连城璧，功高治水航。
词源倾滟滪，才刃剧干将。
思涌辞穿月，文成字挟霜。
高明齐日观，豪健敌风樯。
不但垂金薤，方期兆玉璜。
径宜排稷下，不用奏阿房。
退草三千牍，深窥数仞墙。
多闻正科斗，博识辨商羊。
乡党尊王烈，交游说郑庄。
絃歌化邹鲁，文物见成康。
壮岁观周乐，昭时笑楚狂。
风尘天下辙，日月魏中梁。
星列桥门外，霜寒璧水傍。
应书随汉传，鼓箧上虞庠。
大策先多士，高谈兀老苍。
诸儒甘折角，宗伯许升堂。
擢秀联龙虎，凌霄翳凤凰。
西黉聊偃息，北海暂徊翔。
绛帐师儒室，青衿弟子行。
至音消郑卫，俗学起膏肓。
德业方天纵，才名故日彰。
筑岩宜梦说，负鼎可干汤。
宪古兴华旦，蒐儒列奉常。
鲁宫传礼乐，赵铎应宫商。
金纳诸侯酎，郊崇上帝觞。
朝仪修草具，庙乐纪芝房。
方刺封中制，将分岱岳祊。
守邦严典礼，范俗正堤防。
恩赐尚书舄，班齐骑省郎。
明光联执戟，建礼入含香。
鸣玉趋文陛，垂绅拱御床。
天临豸冠动，风凛兽樽凉。
禁省吟红药，朝廷少皂囊。
忧时惟贾傅，疾恶甚张纲。
伏阁曾留谏，埋轮讵畏强。
忠言深慷慨，直气欻飞扬。
屡乞开宣室，常思请尚方。
马皆贪立仗，凤独见朝阳。
直道难容黯，羣臣惜渡湘。
虚心忘宠辱，知命信行藏。
徼道森长乐，周庐肃未央。
赘衣重入侍，交戟俨开张。
地有长城固，时无宝瑟僵。
鸣銮思禹穴，飞旆入雷塘。
仗狩崆峒远，旌垂少海黄。
方资清宿卫，乃遽释轩裳。
负郭俄回驾，专城再耀铓。
化移江北枳，讼决召南棠。
已去浮江虎，潜躯避境蝗。
使车更刺举，夷路看腾骧。
未即归前席，还闻出护羌。
不通五尺道，坐富十年粮。
念昔东南帝，多兴楚越疆。
聚星占晋国，厌气走秦皇。
往者何劳继，今王未易量。
布书垂象魏，仄席在岩廊。
大业虽中偾，神谋正外攘。
会须擒颉利，方拟殄烧当。
宇宙依秦树，山河接汶篁。
再令宫禁肃，必頼股肱良。
岂久留乘塞，行看入奉璋。
无安都护府，亟趣舍人装。
有客弹长铗，终年窃太仓。
乘龙安敢望，飞凤果为祥。
贪禄难投帻，登堂阻奉觞。
遥期千岁寿，坐见海生桑。
师廷珍以诗见惠因用其韵·其一
作者：晁公遡
朝代：宋

欲平靺鞨与坚昆，下诏旁求闢四门。
吾子莫孤明主意，建隆开国圣云孙。
师廷珍以诗见惠因用其韵·其二
作者：晁公遡
朝代：宋
体裁：七言绝句

苍苔半蚀蔡邕碑，今日中郎有女归。莫怪昏昏暗丘垄，浮云泪湿不能飞。
师廷珍以诗见惠因用其韵师廷珍以诗见惠因用其韵·其三
作者：晁公遡
朝代：宋
体裁：七言绝句

诗礼初闻卫尉旁，起家期擅蜀文章。快吟芍药当阶句，剩看芙蓉别殿香。
师正二哥正三哥以诗贺雨次韵为谢
作者：晁公遡
朝代：宋

汉家用牧守，斗酒得西凉。
圣朝盖不然，事举或言扬。
顾我误见收，分符来一方。
深知舜门闢，远见禹迹茫。
春秋祀百神，芒芒降嘉觞。
昨者为旱祷，紫檀烛神光。
高天忽飞雨，未彻金炉香。
润得三日霖，穫待九秋霜。
敬归慈姥泉，导以旗旐央。
天功及帝力，与尔俱敢忘。
师永锡家青神喜红花堰兴作诗因次韵
作者：晁公遡
朝代：宋

终岁辛勤农在野，边头亦闻军茇舍。
指挥郡县催輓输，兼伐苇蒲收檿柘。
诸将但思弧矢利，教我力耕谁暇议。
兵多食少将奈何，请君往问司徒锐。
秦人凿渠开陌阡，坐临关东常晏然。
当时列国岂知此，楚王内府藏三钱。
何须飞来黄鹄语，吾已得于褐之父。
红花堰废今百年，不復秋成颂多稌。
君看初未作此陂，夏无暑雨民怨咨。
锸声殆合桑林舞，千夫斸荒汗如雨。
道旁笑指堰復兴，他日饱食勿忘今。
师永锡少出通义其归携伯浑诗来因用其韵伯浑顷尝相送至下岩也
作者：晁公遡
朝代：宋

益州古建国，远自蚕丛来。
吾敢怪鼈灵，人有化牛哀。
惟爱老翁井，苏仙手所开。
乘轺难少留，门前厩吏催。
愧子远相送，同把岩下杯。
至今梦见之，石壁青崔巍。
岂伊四座客，能屈一世才。
去者不可招，至者不可推。
师永锡馈鹿
作者：晁公遡
朝代：宋

麋鹿爱丰草，羣行鸣呦呦。
自谓山林逃，可免刀几忧。
于人亦何事，之死盖有由。
所入谅不深，竟为罗网求。
所以安期生，高举昆崙丘。
辍食为叹息，吾其将远游。
师袭卿来权摄峨眉县禄东之来乃去送以诗乃元日也
作者：晁公遡
朝代：宋

白水诸山翠作堆，岂令飞舄着尘埃。
勿嫌屈子峨眉县，正得同吾婪尾杯。
淑日升堂迎昼永，和风排闼送春来。
还家尚可为亲寿，柏叶清尊手自开。
師伯渾以詩告別次韻
作者：晁公遡
朝代：宋

閒居何不樂，非願世兼收。
利乃庶人意，道惟君子憂。
野花開北陌，官酒酌東樓。
故里有書至，應言無久留。
此去即鄉黨，子寧無友生。
不堪今日別，真見故人情。
杯覆葵花小，尊傾竹葉清。
送行須盡醉，兼爲破愁城。
師伯渾用韻復次·其一
作者：晁公遡
朝代：宋

束書歸隠不辭遥，庠序懶陪耆老朝。
野外卜居無鬼瞰，山中誓墓以神要。
暫來同作荔枝社，安可輕違桂樹招。
已遣官奴理琴瑟，豈惟百戲但歌樵。
師伯渾用韻復次·其七
作者：晁公遡
朝代：宋

日飜蠹簡書齋裏，往往編摹自漢朝。
雞距束毫來武信，馬肝琢硯出高要。
時因撫事歌成相，更復懷人作大招。
知子山中富吟詠，縱橫文力到孫樵。
師伯渾用韻復次·其三
作者：晁公遡
朝代：宋

背郭深通一徑遥，奔流坐看百川朝。
飛來黄鵠陂已復，歸去白鷗盟可要。
益部官曹寧久處，津鄉書札近相招。
此生若有躬耕地，白首甘心老負樵。
師伯渾用韻復次·其二
作者：晁公遡
朝代：宋

風俗相傳三近古，作成況自聖明朝。
藏家文字本蒼史，繼世子孫非黑要。
近報漢廷頻詔下，時聞蜀士有旌招。
怪君尚爾衣逢掖，獨向空山伴採樵。
師伯渾用韻復次·其五
作者：晁公遡
朝代：宋

東望行都絳闕遥，老來筋力倦趨朝。
誰能作吏沈簿領，但欲買田書質要。
雅意庶同高士傳，不才難望大夫招。
津鄉舊有先賢宅，過者蒭蕘莫敢樵。
師伯渾用韻復次·其六
作者：晁公遡
朝代：宋

筋力何堪道路遥，難陪諸彥侍同朝。
初無計上三年最，況敢功思萬里要。
北塞單于皆入貢，西山贊普不勞招。
傳聞已卧清邊鼓，塹壘長閒守木樵。
師伯渾用韻復次·其四
作者：晁公遡
朝代：宋

古者諸侯今牧守，衰遲難强歲相朝。
惟須稚子理簑笠，兼有老妻縫襋要。
來歲定從田父去，飛書不待故人招。
平生最愛津鄉聚，江小可漁山可樵。
師伯渾自所居東山來賦詩相示用韻酬之
作者：晁公遡
朝代：宋

東山鳴鳳在九霄，高翔千仞那可招。
胡爲相顧肯下集，竹實醴泉吾用饒。
春來淘河嚇飛燕，泉中老翁誰復見。
崇桃炫晝爛明霞，穠李照夜舒素練。
去年念我守此州，樽前歌者有莫愁。
遥持一盃屬父老，日暮仰天搔白頭。
師伯渾自通義來且出詩一軸爲之喜甚奉簡短作
作者：晁公遡
朝代：宋

通義固多賢，我昔守此邦。
不肯入城府，私獨敬老龐。
今誰念我去，帳空列麾幢。
感子能遠來，香醪發春缸。
共登煙雨樓，相對雲霧窗。
贈貽詩五字，何啻璧一雙。
詞源極峻潔，石齒潄琮琮。
驚怪得爾清，中有玻璃江。
師安撫生日
作者：晁公遡
朝代：宋

鼻祖貽謀遠，承家積慶長。
青箱元不墜，玉樹久逾芳。
氣驗三嵎秀，祥占五世昌。
向來蜀父老，久憶漢文章。
試問風騷將，誰登翰墨場。
浮雲玉壘變，秋草墨池荒。
大雅淪金石，斯文厭秕穅。
九成方命舜，三變必興唐。
東壁初觀象，南箕果降光。
終當薦清廟，始驗出崑岡。
世喜韶音在，人皆肉味忘。
遥聞望帝國，重立鄭公鄉。
議論看前輩，春秋守素王。
談經追服杜，下筆逼班揚。
價重連城璧，功高治水航。
詞源傾灧澦，才刃劇干將。
思涌辭穿月，文成字挾霜。
高明齊日觀，豪健敵風檣。
不但垂金薤，方期兆玉璜。
徑宜排稷下，不用奏阿房。
退草三千牘，深窺數仞牆。
多聞正科斗，博識辨商羊。
鄉黨尊王烈，交游說鄭莊。
絃歌化鄒魯，文物見成康。
壯歲觀周樂，昭時笑楚狂。
風塵天下轍，日月魏中梁。
星列橋門外，霜寒璧水傍。
應書隨漢傳，鼓篋上虞庠。
大策先多士，高談兀老蒼。
諸儒甘折角，宗伯許升堂。
擢秀聯龍虎，凌霄翳鳳凰。
西黌聊偃息，北海暫徊翔。
絳帳師儒室，青衿弟子行。
至音消鄭衛，俗學起膏肓。
德業方天縱，才名故日彰。
築巖宜夢說，負鼎可干湯。
憲古興華旦，蒐儒列奉常。
魯宮傳禮樂，趙鐸應宮商。
金納諸侯酎，郊崇上帝觴。
朝儀修草具，廟樂紀芝房。
方刺封中制，將分岱岳祊。
守邦嚴典禮，範俗正隄防。
恩賜尚書舄，班齊騎省郎。
明光聯執戟，建禮入含香。
鳴玉趨文陛，垂紳拱御牀。
天臨豸冠動，風凜獸樽凉。
禁省吟紅藥，朝廷少皂囊。
憂時惟賈傅，疾惡甚張綱。
伏閣曾留諫，埋輪詎畏强。
忠言深慷慨，直氣欻飛揚。
屢乞開宣室，常思請尚方。
馬皆貪立仗，鳳獨見朝陽。
直道難容黯，羣臣惜渡湘。
虛心忘寵辱，知命信行藏。
徼道森長樂，周廬肅未央。
贅衣重入侍，交戟儼開張。
地有長城固，時無寶瑟僵。
鳴鑾思禹穴，飛旆入雷塘。
仗狩崆峒遠，旌垂少海黄。
方資清宿衛，乃遽釋軒裳。
負郭俄回駕，專城再耀鋩。
化移江北枳，訟决召南棠。
已去浮江虎，潛軀避境蝗。
使車更刺舉，夷路看騰驤。
未即歸前席，還聞出護羌。
不通五尺道，坐富十年糧。
念昔東南帝，多興楚越疆。
聚星占晉國，厭氣走秦皇。
往者何勞繼，今王未易量。
布書垂象魏，仄席在巖廊。
大業雖中僨，神謀正外攘。
會須擒頡利，方擬殄燒當。
宇宙依秦樹，山河接汶篁。
再令宮禁肅，必頼股肱良。
豈久留乘塞，行看入奉璋。
無安都護府，亟趣舍人裝。
有客彈長鋏，終年竊太倉。
乘龍安敢望，飛鳳果爲祥。
貪祿難投幘，登堂阻奉觴。
遥期千歲壽，坐見海生桑。
師廷珍以詩見惠因用其韻·其一
作者：晁公遡
朝代：宋

欲平靺鞨與堅昆，下詔旁求闢四門。
吾子莫孤明主意，建隆開國聖雲孫。
師廷珍以詩見惠因用其韻·其三
作者：晁公遡
朝代：宋

詩禮初聞衛尉旁，起家期擅蜀文章。
快吟芍藥當階句，剩看芙蓉別殿香。
師廷珍以詩見惠因用其韻·其二
作者：晁公遡
朝代：宋

蒼苔半蝕蔡邕碑，今日中郎有女歸。
莫怪昏昏暗丘壟，浮雲淚濕不能飛。
師正二哥正三哥以詩賀雨次韻爲謝
作者：晁公遡
朝代：宋

漢家用牧守，斗酒得西凉。
聖朝蓋不然，事舉或言揚。
顧我誤見收，分符來一方。
深知舜門闢，遠見禹迹茫。
春秋祀百神，芒芒降嘉觴。
昨者爲旱禱，紫檀燭神光。
高天忽飛雨，未徹金爐香。
潤得三日霖，穫待九秋霜。
敬歸慈姥泉，導以旂旐央。
天功及帝力，與爾俱敢忘。
師永錫家青神喜紅花堰興作詩因次韻
作者：晁公遡
朝代：宋

終歲辛勤農在野，邊頭亦聞軍茇舍。
指揮郡縣催輓輸，兼伐葦蒲收檿柘。
諸將但思弧矢利，教我力耕誰暇議。
兵多食少將奈何，請君往問司徒銳。
秦人鑿渠開陌阡，坐臨關東常晏然。
當時列國豈知此，楚王內府藏三錢。
何須飛來黄鵠語，吾已得於褐之父。
紅花堰廢今百年，不復秋成頌多稌。
君看初未作此陂，夏無暑雨民怨咨。
鍤聲殆合桑林舞，千夫斸荒汗如雨。
道旁笑指堰復興，他日飽食勿忘今。
師永錫少出通義其歸携伯渾詩來因用其韻伯渾頃嘗相送至下巖也
作者：晁公遡
朝代：宋

益州古建國，遠自蠶叢來。
吾敢怪鼈靈，人有化牛哀。
惟愛老翁井，蘇仙手所開。
乘軺難少留，門前廄吏催。
愧子遠相送，同把巖下杯。
至今夢見之，石壁青崔巍。
豈伊四座客，能屈一世才。
去者不可招，至者不可推。
師永錫餽鹿
作者：晁公遡
朝代：宋

麋鹿愛豐草，羣行鳴呦呦。
自謂山林逃，可免刀几憂。
于人亦何事，之死蓋有由。
所入諒不深，竟爲羅網求。
所以安期生，高舉崑崙丘。
輟食爲歎息，吾其將遠游。
師襲卿來權攝峨眉縣祿東之來乃去送以詩乃元日也
作者：晁公遡
朝代：宋

白水諸山翠作堆，豈令飛舄著塵埃。
勿嫌屈子峨眉縣，正得同吾婪尾杯。
淑日升堂迎晝永，和風排闥送春來。
還家尚可爲親壽，柏葉清尊手自開。
平都山硖中胜处余思欲一到而不能近得予弟书云今岁仲春尝与外兄孙长文顺流往游焉闻之不胜怅然
作者：晁公遡
朝代：宋

沙痕夜涨春流生，微风不起波纹平。
云间眩转失烟树，轻舟直下鳬鸥惊。
橹声欲出含风湾，舟人已指平都山。
仙宫无人锁春日，苍烟漠漠松声寒。
谪仙宾天上寥廓，三百年来无此乐。
知君此游殆奇绝，硖中山川岂云恶。
昔年相期欲同往，流落空山阻清赏。
兴公虽不见天台，执笔犹能寄遐想。
平都山硤中勝處余思欲一到而不能近得予弟書云今歲仲春嘗與外兄孫長文順流往遊焉聞之不勝悵然
作者：晁公遡
朝代：宋

沙痕夜漲春流生，微風不起波紋平。
雲間眩轉失煙樹，輕舟直下鳬鷗驚。
櫓聲欲出含風灣，舟人已指平都山。
仙宮無人鎖春日，蒼煙漠漠松聲寒。
謫仙賓天上寥廓，三百年來無此樂。
知君此游殆奇絕，硤中山川豈云惡。
昔年相期欲同往，流落空山阻清賞。
興公雖不見天台，執筆猶能寄遐想。
年侵
作者：晁公遡
朝代：宋
体裁：五言律诗

年侵慵更甚，帙乱卷还舒。衰白愁看镜，雌黄倦校书。临风知地爽，映日爱窗虚。近报畬田粟，洿邪亦满车。
年侵
作者：晁公遡
朝代：宋

年侵慵更甚，帙亂卷還舒。
衰白愁看鏡，雌黄倦校書。
臨風知地爽，映日愛窗虛。
近報畬田粟，洿邪亦滿車。
幽园
作者：晁公遡
朝代：宋
体裁：古风

幽园有嘉植，盛夏乃繁阴。竹节见青眼，榴花开赤心。楼高可遐览，地近无远寻。时能卜胜地，于此盍朋簪。
幽園
作者：晁公遡
朝代：宋

幽園有嘉植，盛夏乃繁陰。
竹節見青眼，榴花開赤心。
樓高可遐覽，地近無遠尋。
時能卜勝地，於此盍朋簪。
庭下荔子熟
作者：晁公遡
朝代：宋

修枝密叶总扶疎，小摘登盘置坐隅。
翠盖高垂张葆羽，赤缯全皱裹明珠。
不劳汉候十五里，可压越人三百株。
欲与铨量立题品，岂惟当使橘为奴。
庭下荔子熟
作者：晁公遡
朝代：宋

脩枝密葉總扶疎，小摘登盤置坐隅。
翠蓋高垂張葆羽，赤繒全皺裹明珠。
不勞漢候十五里，可壓越人三百株。
欲與銓量立題品，豈惟當使橘爲奴。
张君玉用伯浑韵见示次韵为谢
作者：晁公遡
朝代：宋
体裁：古风

瞿唐石城干云霄，城中飞书频见招。主公贤似晋重耳，兼如郇瑕地沃饶。此行华堂伴清燕，退食从容日相见。篇章卷舒文锦绣，光彩照映军组练。子宁为官滞一州，不须仰天歌四愁。主公早晚登凤阁，子亦牵联立螭头。
张若虚乃予妻党汤德翁外孙喜其来赋此
作者：晁公遡
朝代：宋
体裁：古风

我昔见德翁，其人直且温。共知怀抱清，宜使乡党尊。竟无蒲轮召，遂葬蒿里园。张子极季发，乃是外诸孙。谨厚甚似之，好修仍寡言。功名在少壮，简编勤讨论。剩观书连屋，愿闻策临轩。方起宁氏宅，再兴文纪门。
張君玉用伯渾韻見示次韻爲謝
作者：晁公遡
朝代：宋

瞿唐石城干雲霄，城中飛書頻見招。
主公賢似晉重耳，兼如郇瑕地沃饒。
此行華堂伴清燕，退食從容日相見。
篇章卷舒文錦繡，光彩照映軍組練。
子寧爲官滯一州，不須仰天歌四愁。
主公早晚登鳳閣，子亦牽聯立螭頭。
張若虛乃予妻黨湯德翁外孫喜其來賦此
作者：晁公遡
朝代：宋

我昔見德翁，其人直且溫。
共知懷抱清，宜使鄉黨尊。
竟無蒲輪召，遂葬蒿里園。
張子極季發，乃是外諸孫。
謹厚甚似之，好修仍寡言。
功名在少壯，簡編勤討論。
剩觀書連屋，願聞策臨軒。
方起甯氏宅，再興文紀門。
得东南书报乱后东都故居犹存而州北松槚亦无毁者
作者：晁公遡
朝代：宋

旄头光垂北风起，胡沙漫漫暗天地。
翠华清晓巡朔方，咸阳宫殿生荆杞。
胡儿解鞍留汉土，凝碧池头日歌舞。
一朝忽弃洪河南，来归舆图丞相府。
当初乱离谁料此，南北中分指淮水。
天暌地隔十五年，不知中原復何似。
至今兵罢关泥开，始有北客中原来。
历言王侯故第宅，瓦砾半在高台摧。
最怜长杨与宣曲，树木荒凉迷御宿。
上林苑废花自开，辇路春回草还绿。
宫中千门万户空，兽扉凝尘生网虫。
遗民相对向天泣，耳冷不闻长乐钟。
外城白昼无人行，当道往往狐狸鸣。
天阴日暮闻鬼哭，万家经乱今一存。
呜呼上帝白玉京，繁华扫地令人惊。
此生復识太平象，不及百年终未能。
世人宁有金石坚，定恐不见全盛年。
出门恍惚忘南北，故国何在山连天。
岂意扬雄一区宅，城破萧条尚如昔。
闭门风雨长蓬蒿，榱桷多年亦倾侧。
户牖尚带沙场尘，小儿犹学胡笳声。
四邻半已易新主，存者无復当时人。
城北凄凉九原路，往往停车不忍去。
幸无樵牧犯松柏，那有鲜卑护置墓。
春风冢木生苍烟，北望拜泣还欣然。
向来艰难谁得免，独我获此真天怜。
君不见开成相国玉杯第，甘露变兴巢亦毁。
又不见骊山筑坟葬祖龙，牧儿盗入焚其中。
儒生虑远无后忧，生居敝庐死山丘。
五世相传盖有道，中无所欲人何求。
迩来天涯倦为客，角巾行卜东归日。
里中耆旧今已无，忍听邻人更吹笛。
得東南書報亂後東都故居猶存而州北松檟亦無毀者
作者：晁公遡
朝代：宋

旄頭光垂北風起，胡沙漫漫暗天地。
翠華清曉巡朔方，咸陽宮殿生荆杞。
胡兒解鞍留漢土，凝碧池頭日歌舞。
一朝忽棄洪河南，來歸輿圖丞相府。
當初亂離誰料此，南北中分指淮水。
天暌地隔十五年，不知中原復何似。
至今兵罷關泥開，始有北客中原來。
歷言王侯故第宅，瓦礫半在高臺摧。
最憐長楊與宣曲，樹木荒凉迷御宿。
上林苑廢花自開，輦路春回草還綠。
宮中千門萬戶空，獸扉凝塵生網蟲。
遺民相對向天泣，耳冷不聞長樂鐘。
外城白晝無人行，當道往往狐狸鳴。
天陰日暮聞鬼哭，萬家經亂今一存。
嗚呼上帝白玉京，繁華掃地令人驚。
此生復識太平象，不及百年終未能。
世人寧有金石堅，定恐不見全盛年。
出門恍惚忘南北，故國何在山連天。
豈意揚雄一區宅，城破蕭條尚如昔。
閉門風雨長蓬蒿，榱桷多年亦傾側。
戶牖尚带沙場塵，小兒猶學胡笳聲。
四鄰半已易新主，存者無復當時人。
城北凄凉九原路，往往停車不忍去。
幸無樵牧犯松柏，那有鮮卑護置墓。
春風冢木生蒼煙，北望拜泣還欣然。
向來艱難誰得免，獨我獲此真天憐。
君不見開成相國玉杯第，甘露變興巢亦毀。
又不見驪山築墳葬祖龍，牧兒盜入焚其中。
儒生慮遠無後憂，生居敝廬死山丘。
五世相傳蓋有道，中無所欲人何求。
邇來天涯倦爲客，角巾行卜東歸日。
里中耆舊今已無，忍聽鄰人更吹笛。
從宋憲登萬景樓
作者：晁公遡
朝代：宋

勝地開傑觀，大川壯重關。
使者領我來，共此須臾閒。
玉節照綠野，銀瓶落青綸。
酒酣望八極，氣豪吞百蠻。
俯窺二江水，遠指三峩山。
遂令蒼茫外，盡在顧盻間。
崔嵬凌雲寺，繚繞含風灣。
洲渚遞隠見，煙霞渺斕斑。
靜看浮鷗沒，坐數昏鴉還。
作者必磊落，後來莫能攀。
不減鸛鵲樓，可想熊豹顔。
下有安樂園，惜哉半荆菅。
誰其爲起廢，歎息歲方艱。
復用韵谢汤子才贺雨
作者：晁公遡
朝代：宋

亢阳乃为灾，正坐我德凉。
有云辄復散，南箕端𥳽扬。
旧闻江都相，亦有请雨方。
星符久未下，天意终眇茫。
斋居省愆尤，客至不敢觞。
敬开紫函书，要近青黎光。
电鞭烦列缺，雷车呼阿香。
古人精诚感，六月犹降霜。
夜来仅一洗，高泽未渠央。
何时来贺我，有约君勿忘。
復用韻謝湯子才賀雨
作者：晁公遡
朝代：宋

亢陽乃爲災，正坐我德凉。
有雲輒復散，南箕端𥳽揚。
舊聞江都相，亦有請雨方。
星符久未下，天意終眇茫。
齋居省愆尤，客至不敢觴。
敬開紫函書，要近青黎光。
電鞭煩列缺，雷車呼阿香。
古人精誠感，六月猶降霜。
夜來僅一洗，高澤未渠央。
何時來賀我，有約君勿忘。
怀子兼弟时在宁江赴试·其一
作者：晁公遡
朝代：宋

霸国山河在，秋风草树疎。
羁游今几日，旅食定何如。
梦想池塘句，愁消鸿雁书。
细思治安策，勉力献公车。
怀子兼弟时在宁江赴试·其二
作者：晁公遡
朝代：宋

江晚微收潦，乘流久已归。
沈郎正多病，水帝有余威。
鸿雁几时到，脊鸰相背飞。
题书问行李，东望独依依。
怀浙中兄弟
作者：晁公遡
朝代：宋

昔游楚泽窥衡湘，飘然欲返川无梁。
途穷问津西入蜀，十年一过如风狂。
欲知滞留视草木，来时尺许今人长。
石龟尚有怀海心，苟非达者宁无情。
倦游于此岂不厌，况乃州县徒劳人。
官如敝屣端可捐，投劾径去真欣然。
只忧口纹有从理，一簪不着死道边。
近闻有客自吴至，试问龙化今何年。
属车南游今尚尔，翠华停停照江水。
会稽久阙神禹朝，再喜吴儿识天子。
径山苕溪两奇绝，凤舞龙飞临观阙。
宫中又起白玉城，丹楼如霞高嵽嵲。
潮声浩浩江风急，越水吴山动秋碧。
霓旌玉弭有光辉，西湖蒲柳生颜色。
气象不与巴山同，年来闻此益欲东。
但期生见翔凤阙，岂敢望到明光宫。
举头试望长安日，遥想乌衣泪霑臆。
逢人寄书往问讯，流落犹为帝城客。
山川虽异风景同，勿作楚囚相对泣。
恭南道中有感
作者：晁公遡
朝代：宋

西風夜驚林，木葉下寒浦。
大江未收潦，黄流尚奔注。
起看曙光開，忽已暗煙霧。
靄靄空谷雲，冥冥秋江雨。
昏霾天際山，暝入雲間樹。
跳波亂沸白，行旅皆斷渡。
況復悲遠行，扶疾在道路。
嚴程不可緩，端爲斗米誤。
有田儻可歸，破甑誰復顧。
恭南道中有感
作者：晁公遡
朝代：宋

西风夜惊林，木叶下寒浦。
大江未收潦，黄流尚奔注。
起看曙光开，忽已暗烟雾。
霭霭空谷云，冥冥秋江雨。
昏霾天际山，暝入云间树。
跳波乱沸白，行旅皆断渡。
况復悲远行，扶疾在道路。
严程不可缓，端为斗米误。
有田傥可归，破甑谁復顾。
恭州報恩長老宣公以四偈見別用韻爲謝·其一
作者：晁公遡
朝代：宋

再到叢林得我驚，斬新花果自然成。
種田更有僧祇戶，乞食何如舍衛城。
恭州報恩長老宣公以四偈見別用韻爲謝·其三
作者：晁公遡
朝代：宋

大地八風初不動，老夫自駕鐵船行。
莫憂船上不知曉，元有木雞來報更。
恭州報恩長老宣公以四偈見別用韻爲謝·其二
作者：晁公遡
朝代：宋

甑中炊米釜烹鮮，莫道巴兒不解禪。
日日扣門來乞火，箇中已有一燈傳。
恭州報恩長老宣公以四偈見別用韻爲謝·其四
作者：晁公遡
朝代：宋

海頭已白藏頭黑，老去心情總不堪。
請唱德山歌一曲，却能打鼓似關南。
恭州报恩长老宣公以四偈见别用韵为谢·其一
作者：晁公遡
朝代：宋
体裁：七言绝句

再到丛林得我惊，斩新花果自然成。种田更有僧祇户，乞食何如舍卫城。
恭州报恩长老宣公以四偈见别用韵为谢·其三
作者：晁公遡
朝代：宋
体裁：七言绝句

大地八风初不动，老夫自驾铁船行。莫忧船上不知晓，元有木鸡来报更。
恭州报恩长老宣公以四偈见别用韵为谢·其二
作者：晁公遡
朝代：宋

甑中炊米釜烹鲜，莫道巴儿不解禅。
日日扣门来乞火，箇中已有一灯传。
恭州报恩长老宣公以四偈见别用韵为谢·其四
作者：晁公遡
朝代：宋
体裁：七言绝句

海头已白藏头黑，老去心情总不堪。请唱德山歌一曲，却能打鼓似关南。
恭州教授宋师民有诗次韵
作者：晁公遡
朝代：宋
体裁：七言律诗

但闻两庑读书声，学馆无尘地更清。岁久缁林皆木拱，春来泮水有芹生。剩令龙虎登高第，再赋凫鹥美太平。我老循行才不称，愧君刻画与虚名。
恭州教授宋師民有詩次韻
作者：晁公遡
朝代：宋

但聞兩廡讀書聲，學館無塵地更清。
歲久緇林皆木拱，春來泮水有芹生。
剩令龍虎登高第，再賦鳧鷖美太平。
我老循行才不稱，愧君刻畫與虛名。
感事
作者：晁公遡
朝代：宋
体裁：七言绝句

征衣消尽洛阳尘，泣向东风拭泪痕。不及青春归有信，一年一别乐游园。
感事
作者：晁公遡
朝代：宋

征衣消盡洛陽塵，泣向東風拭淚痕。
不及青春歸有信，一年一別樂游園。
感事三首·其一
作者：晁公遡
朝代：宋
体裁：七言绝句

中原耆旧老江东，泪洒军前草木风。巫峡山高苦霜雪，附书那有北来鸿。
感事三首·其一
作者：晁公遡
朝代：宋

中原耆舊老江東，淚灑軍前草木風。
巫峽山高苦霜雪，附書那有北來鴻。
感事三首·其三
作者：晁公遡
朝代：宋

常恐东南驿骑疎，每逢人至问扬都。
深知白虏心轻汉，终倚黄旗运在吴。
感事三首·其三
作者：晁公遡
朝代：宋

常恐東南驛騎疎，每逢人至問揚都。
深知白虜心輕漢，終倚黄旗運在吳。
感事三首·其二
作者：晁公遡
朝代：宋

長安摧堞有烏聲，草木猶蒙戰伐塵。
應念關中不忘漢，至今遺老願王秦。
感事三首·其二
作者：晁公遡
朝代：宋
体裁：七言绝句

长安摧堞有乌声，草木犹蒙战伐尘。应念关中不忘汉，至今遗老愿王秦。
懷子兼弟時在寧江赴試·其一
作者：晁公遡
朝代：宋

霸國山河在，秋風草樹疎。
羈游今幾日，旅食定何如。
夢想池塘句，愁消鴻雁書。
細思治安策，勉力獻公車。
懷子兼弟時在寧江赴試·其二
作者：晁公遡
朝代：宋

江晚微收潦，乘流久已歸。
沈郎正多病，水帝有餘威。
鴻雁幾時到，脊鴒相背飛。
題書問行李，東望獨依依。
懷浙中兄弟
作者：晁公遡
朝代：宋

昔游楚澤窺衡湘，飄然欲返川無梁。
途窮問津西入蜀，十年一過如風狂。
欲知滯留視草木，來時尺許今人長。
石龜尚有懷海心，苟非達者寧無情。
倦游于此豈不厭，況乃州縣徒勞人。
官如敝屣端可捐，投劾徑去真欣然。
只憂口紋有從理，一簪不著死道邊。
近聞有客自吳至，試問龍化今何年。
屬車南游今尚爾，翠華停停照江水。
會稽久闕神禹朝，再喜吳兒識天子。
徑山苕溪兩奇絕，鳳舞龍飛臨觀闕。
宮中又起白玉城，丹樓如霞高嵽嵲。
潮聲浩浩江風急，越水吳山動秋碧。
霓旌玉弭有光輝，西湖蒲柳生顔色。
氣象不與巴山同，年來聞此益欲東。
但期生見翔鳳闕，豈敢望到明光宮。
舉頭試望長安日，遥想烏衣淚霑臆。
逢人寄書往問訊，流落猶爲帝城客。
山川雖異風景同，勿作楚囚相對泣。
扫径
作者：晁公遡
朝代：宋
体裁：五言律诗

扫径通春屐，开林启夕扉。浮鸥避人去，轻燕引雏飞。尊俎深留客，风尘渐息机。不妨坐至晚，少待月同归。
承亲戚见过生朝赋此为谢
作者：晁公遡
朝代：宋

冠者五六人，驾言款吾门。
是日射蓬矢，请寿此山樽。
吾方念初生，非止祭特豚。
保母亲食我，卜士负且言。
劬劳曾莫报，丧乱乃仅存。
愧子自远来，戒妇具盘飧。
草木皆华滋，春事亦婵媛。
如欲起我衰，豪气薄干坤。
何用酌酒浆，斗柄可手援。
承親戚見過生朝賦此爲謝
作者：晁公遡
朝代：宋

冠者五六人，駕言款吾門。
是日射蓬矢，請壽此山樽。
吾方念初生，非止祭特豚。
保母親食我，卜士負且言。
劬勞曾莫報，喪亂乃僅存。
愧子自遠來，戒婦具盤飧。
草木皆華滋，春事亦嬋媛。
如欲起我衰，豪氣薄乾坤。
何用酌酒漿，斗柄可手援。
挈榼
作者：晁公遡
朝代：宋
体裁：五言律诗

挈榼吾何往，閒临积水边。晚红看落日，春碧爱晴川。蜂蝶低窥酒，凫鹥狎近船。平生五湖兴，见此一欣然。
挈榼
作者：晁公遡
朝代：宋

挈榼吾何往，閒臨積水邊。
晚紅看落日，春碧愛晴川。
蜂蝶低窺酒，鳧鷖狎近船。
平生五湖興，見此一欣然。
掃徑
作者：晁公遡
朝代：宋

掃徑通春屐，開林啟夕扉。
浮鷗避人去，輕燕引雛飛。
尊俎深留客，風塵漸息機。
不妨坐至晚，少待月同歸。
新津道中
作者：晁公遡
朝代：宋

野綠平如案，松青潤更加。
兩岐惟有麥，一縣已無花。
日色深迷霧，江流淺見沙。
平生愛春事，忽復過年華。
新津道中
作者：晁公遡
朝代：宋

野绿平如案，松青润更加。
两岐惟有麦，一县已无花。
日色深迷雾，江流浅见沙。
平生爱春事，忽復过年华。
方塘
作者：晁公遡
朝代：宋

清阴布幽径，绿水溢回塘。
笋长露渍粉，莲开风坏粧。
坐多惟踵息，躁定自心凉。
学道今始得，颐生真有方。
方塘
作者：晁公遡
朝代：宋

清陰布幽徑，綠水溢回塘。
筍長露漬粉，蓮開風壞粧。
坐多惟踵息，躁定自心凉。
學道今始得，頤生真有方。
於陵仲子
作者：晁公遡
朝代：宋

於陵有仲子，築室自躬耕。
辟纑以爲食，不肯從其兄。
而況區中士，欲與並飛纓。
高節固可嘉，由來無復情。
旅宿
作者：晁公遡
朝代：宋
体裁：五言律诗

漠漠硖云乱，冥冥汀露微。鸦喧得食喜，鸥近畏人飞。旅宿天涯滞，心期岁暮违。沧江闻已涨，似欲劝吾归。
旅宿
作者：晁公遡
朝代：宋

漠漠硤雲亂，冥冥汀露微。
鴉喧得食喜，鷗近畏人飛。
旅宿天涯滯，心期歲暮違。
滄江聞已漲，似欲勸吾歸。
早起
作者：晁公遡
朝代：宋

晨烟生远山，空翠蒙余昏。
天容颇不佳，北风凄以寒。
醉眠拥败絮，方知有奇温。
梦余忽惊悟，檐有斗鹊喧。
早起
作者：晁公遡
朝代：宋

晨煙生遠山，空翠蒙餘昏。
天容頗不佳，北風凄以寒。
醉眠擁敗絮，方知有奇溫。
夢餘忽驚悟，簷有鬭鵲喧。
春回
作者：晁公遡
朝代：宋

城郭初瞻北斗移，春回冰壑已流澌。
石林背日垂寒旆，江藻舒風引細絲。
物色徐看催歲換，形容先擬駐年衰。
天涯草木雖無頼，亦復欣欣及聖時。
春回
作者：晁公遡
朝代：宋

城郭初瞻北斗移，春回冰壑已流澌。
石林背日垂寒旆，江藻舒风引细丝。
物色徐看催岁换，形容先拟驻年衰。
天涯草木虽无頼，亦復欣欣及圣时。
春日
作者：晁公遡
朝代：宋

花发春连屋，山晴昼满楼。
所过皆异县，何处是皇州。
颃颉鶑衔逐，呢喃燕聚谋。
物生各有累，于世孰无求。
春日
作者：晁公遡
朝代：宋

花發春連屋，山晴晝滿樓。
所過皆異縣，何處是皇州。
頏頡鶑銜逐，呢喃燕聚謀。
物生各有累，於世孰無求。
春晚
作者：晁公遡
朝代：宋

花輸落蘂歸蜂室，風約疎簾納燕泥。
見此令人思故里，山門搔首忘東西。
春晚
作者：晁公遡
朝代：宋

花输落蘂归蜂室，风约疎帘纳燕泥。
见此令人思故里，山门搔首忘东西。
春晚·其一
作者：晁公遡
朝代：宋
体裁：五言律诗

苔色侵阶上，晴光度隙来。庭花随鸟下，池藻逐鱼开。旧国悲铜雀，新诗拟玉台。一春常道路，归即送春回。
春晚·其一
作者：晁公遡
朝代：宋

苔色侵階上，晴光度隙來。
庭花隨鳥下，池藻逐魚開。
舊國悲銅雀，新詩擬玉臺。
一春常道路，歸即送春回。
春晚·其二
作者：晁公遡
朝代：宋

野树交新叶，春江上晚潮。
花泥粘落蘂，麦陇散疎苗。
轻籁因风发，游尘着雨消。
遥怜小山桂，久负楚辞招。
春晚·其二
作者：晁公遡
朝代：宋

野樹交新葉，春江上晚潮。
花泥粘落蘂，麥隴散疎苗。
輕籟因風發，游塵著雨消。
遥憐小山桂，久負楚辭招。
春畦
作者：晁公遡
朝代：宋
体裁：五言律诗

水满春畦白，云连晚照黄。野花时结子，溪柳不成行。客礼容吾懒，酣歌与世忘。晚来得新句，吟罢立苍茫。
春畦
作者：晁公遡
朝代：宋

水滿春畦白，雲連晚照黄。
野花時結子，溪柳不成行。
客禮容吾懶，酣歌與世忘。
晚來得新句，吟罷立蒼茫。
昼寝
作者：晁公遡
朝代：宋

官曹无人吏休沐，杜门谢病车脱轴。
门前经旬客不至，苔色侵阶春更绿。
书堂萧然白日静，黄蜂收声蜜房足。
杨花浩荡天无风，檐端三丈朝阳红。
晴熏病眼暖欲醉，卧搔短髮如飞蓬。
枕书睡熟呼不醒，黄粱正饭邯郸翁。
不知纷纭梦几许，觉来烟际闻昏钟。
晓望
作者：晁公遡
朝代：宋
体裁：七言律诗

城上高楼出女墙，遥看初日尚苍凉。松边淅沥风成响，草际晶荧露有光。乐岁共歌羊考牧，新春不与雁还乡。圣时愿报收舆地，快自襄阳下洛阳。
晚望
作者：晁公遡
朝代：宋

迟日高楼上，江山引望长。
浮鸥轻浩渺，飞鸟灭苍茫。
洲渚苹初白，陵陂麦未黄。
流年太匆促，转烛过春光。
晚望
作者：晁公遡
朝代：宋

遲日高樓上，江山引望長。
浮鷗輕浩渺，飛鳥滅蒼茫。
洲渚蘋初白，陵陂麥未黄。
流年太匆促，轉燭過春光。
晝寢
作者：晁公遡
朝代：宋

官曹無人吏休沐，杜門謝病車脫軸。
門前經旬客不至，苔色侵階春更綠。
書堂蕭然白日靜，黄蜂收聲蜜房足。
楊花浩蕩天無風，簷端三丈朝陽紅。
晴薰病眼煖欲醉，卧搔短髮如飛蓬。
枕書睡熟呼不醒，黄粱正飯邯鄲翁。
不知紛紜夢幾許，覺來煙際聞昏鐘。
晴野
作者：晁公遡
朝代：宋

草色熏晴野，溪痕上白沙。
鳴鳩行哺子，晚樹續開花。
多事真堪厭，浮生每自嗟。
坐來歸興動，城郭欲吹笳。
晴野
作者：晁公遡
朝代：宋
体裁：五言律诗

草色熏晴野，溪痕上白沙。鸣鸠行哺子，晚树续开花。多事真堪厌，浮生每自嗟。坐来归兴动，城郭欲吹笳。
曉望
作者：晁公遡
朝代：宋

城上高樓出女牆，遥看初日尚蒼凉。
松邊淅瀝風成響，草際晶熒露有光。
樂歲共歌羊考牧，新春不與雁還鄉。
聖時願報收輿地，快自襄陽下洛陽。
書齋
作者：晁公遡
朝代：宋

廷尉已執天下平，更出一節令循行。
時清斷獄歲大減，小臣何功君聖明。
紙窗風破夜自語，瓦溝雨來寒有聲。
官閒無事但宴坐，滿室惟對書縱橫。
曾夔州座右山水图
作者：晁公遡
朝代：宋

华堂左右皆山川，登堂一见心茫然。
松林忽在素壁上，几杖却对阴崖前。
百年老树横高枝，正当太古阴云垂。
近前细看纔拱把，生气凛凛如十围。
尚想昔年初下笔，指顾江山生咫尺。
梁栋已受长风吹，衣裘若溅洪涛湿。
回山倒海不作难，此意谁能传笔端。
李成骨朽道宁死，况復郑虔杨契丹。
吾知此图未易逢，颇思摹写置座中。
鹅溪生绡不难致，只恐今世无良工。
曾夔州座右山水圖
作者：晁公遡
朝代：宋

華堂左右皆山川，登堂一見心茫然。
松林忽在素壁上，几杖却對陰崖前。
百年老樹橫高枝，正當太古陰雲垂。
近前細看纔拱把，生氣凜凜如十圍。
尚想昔年初下筆，指顧江山生咫尺。
梁棟已受長風吹，衣裘若濺洪濤濕。
回山倒海不作難，此意誰能傳筆端。
李成骨朽道寧死，況復鄭虔楊契丹。
吾知此圖未易逢，頗思摹寫置座中。
鵝溪生綃不難致，只恐今世無良工。
有客自关外来颇道边亭暴露之苦时子止兄方趋原上予因感而有作
作者：晁公遡
朝代：宋

平凉歃血不濡齿，奚车辚辚临渭水。
一丸未及封函关，已復胡歌饮都市。
近闻移屯集岐下，战声日震长平瓦。
两军相持久未决，将军宝帐皆在野。
野田秋深风力劲，边云日满青泥岭。
三军雨立甲裳重，诸将露宿旃裘冷。
原头霜落黄芦干，西风猎猎边亭寒。
从军之乐今有几，仲宣寄诗烦说似。
有客自關外來頗道邊亭暴露之苦時子止兄方趨原上予因感而有作
作者：晁公遡
朝代：宋

平凉歃血不濡齒，奚車轔轔臨渭水。
一丸未及封函關，已復胡歌飲都市。
近聞移屯集岐下，戰聲日震長平瓦。
兩軍相持久未决，將軍寶帳皆在野。
野田秋深風力勁，邊雲日滿青泥嶺。
三軍雨立甲裳重，諸將露宿旃裘冷。
原頭霜落黄蘆乾，西風獵獵邊亭寒。
從軍之樂今有幾，仲宣寄詩煩說似。
有感
作者：晁公遡
朝代：宋

不見罘罳闕，于今已十春。
素衣不忍棄，爲有洛陽塵。
有感
作者：晁公遡
朝代：宋
体裁：五言绝句

不见罘罳阙，于今已十春。素衣不忍弃，为有洛阳尘。
望峨嵋山作
作者：晁公遡
朝代：宋

普賢大開士，神足靡不周。
世人妄指此，象馭昔所留。
願觀百億身，奔走數十州。
見者喜稱快，不見默懷羞。
紛紛相矜夸，隠晦蓋有由。
正如官肆赦，盡出繫中囚。
豈其得預聞，皆可除愆尤。
一方每驚動，千乘時往游。
返爲斯民勞，實貽開士憂。
我師寒山子，豐干非同流。
望峨嵋山作
作者：晁公遡
朝代：宋

普贤大开士，神足靡不周。
世人妄指此，象驭昔所留。
愿观百亿身，奔走数十州。
见者喜称快，不见默怀羞。
纷纷相矜夸，隠晦盖有由。
正如官肆赦，尽出繫中囚。
岂其得预闻，皆可除愆尤。
一方每惊动，千乘时往游。
返为斯民劳，实贻开士忧。
我师寒山子，丰干非同流。
木枥观
作者：晁公遡
朝代：宋

离离荒草满遗宫，羽化无人殿阁空。
白鹤亦应天上去，独余枯枥起秋风。
木櫪觀
作者：晁公遡
朝代：宋

離離荒草滿遺宮，羽化無人殿閣空。
白鶴亦應天上去，獨餘枯櫪起秋風。
木犀花二首·其一
作者：晁公遡
朝代：宋
体裁：七言绝句

粟玉开花颜色新，秋光未觉减阳春。萧然不受风埃涴，知是高标可辟尘。
木犀花二首·其一
作者：晁公遡
朝代：宋

粟玉開花顔色新，秋光未覺減陽春。
蕭然不受風埃涴，知是高標可辟塵。
木犀花二首·其二
作者：晁公遡
朝代：宋

满贮雕盘可镇帷，论花压尽劔东西。
岂惟鼻观遭渠恼，邻舍闻香亦骇鸡。
木犀花二首·其二
作者：晁公遡
朝代：宋

滿貯彫盤可鎮帷，論花壓盡劔東西。
豈惟鼻觀遭渠惱，鄰舍聞香亦駭雞。
木犀花二首前恩阳尉周邦举出予兄激仲所书其父竹轩记求诗因题二解·其一
作者：晁公遡
朝代：宋
体裁：七言绝句

眼看数竿今白头，高标直节气横秋。果能似此孤竹子，何羡渭川千亩侯。
李仁甫和予如字韵诗再用韵寄之
作者：晁公遡
朝代：宋

神州久陆沈，遂作蛇豕墟。
诸公颇愤激，日上平边书。
览书帝震怒，欲下雷霆诛。
金城筑三洲，戈船浮五湖。
要令境土復，再似祖宗初。
谁其为民言，世独无郇模。
师克非在众，正当戒不虞。
讨论惟甲兵，此岂战所须。
代思伊尹相，语忆皋陶都。
皮亡毛安附，体肆心自舒。
正宜询褐父，难以访绮襦。
君今幸得用，出驾班轮车。
为民盍尽言，轩冕真块苏。
区区但投劾，何贵于为儒。
春秋置桉上，开卷一轩渠。
傥能遵伯禽，焉在获侨如。
李仁甫和予如字韻詩再用韻寄之
作者：晁公遡
朝代：宋

神州久陸沈，遂作蛇豕墟。
諸公頗憤激，日上平邊書。
覽書帝震怒，欲下雷霆誅。
金城築三洲，戈船浮五湖。
要令境土復，再似祖宗初。
誰其爲民言，世獨無郇模。
師克非在衆，正當戒不虞。
討論惟甲兵，此豈戰所須。
代思伊尹相，語憶皋陶都。
皮亡毛安附，體肆心自舒。
正宜詢褐父，難以訪綺襦。
君今幸得用，出駕班輪車。
爲民盍盡言，軒冕真塊蘇。
區區但投劾，何貴於爲儒。
春秋置桉上，開卷一軒渠。
儻能遵伯禽，焉在獲僑如。
李仁甫将至郭下以诗迎之
作者：晁公遡
朝代：宋
体裁：五言律诗

公馆可休舍，良宵宜对床。肯污白云屦，来过碧澜堂。置馔同三饭，开筵累十觞。凉秋当泛菊，小住撷微芳。
李仁甫將至郭下以詩迎之
作者：晁公遡
朝代：宋

公館可休舍，良宵宜對床。
肯汙白雲屨，來過碧瀾堂。
置饌同三飯，開筵累十觴。
凉秋當泛菊，小住擷微芳。
李仁甫除丧作诗问之
作者：晁公遡
朝代：宋

闭门读丧礼，荒庭蓬藋深。
愁云聚陇首，悲风吹棘心。
隣里昨甚忧，哭踊恐不任。
近除二月禫，初御五日琴。
虽復瘦栾栾，众语喜见今。
谅其念遗体，保此躯千金。
顾无疡可沐，髮脱未胜簪。
稍当理衣冠，结绶且正襟。
渠家符玺郎，实冠翰墨林。
世业乏润色，诏书行访寻。
紬绎须史迁，校雠得刘歆。
再编中兴诗，更载庭燎箴。
暇时侍君侧，祈招诵愔愔。
李仁甫除喪作詩問之
作者：晁公遡
朝代：宋

閉門讀喪禮，荒庭蓬藋深。
愁雲聚隴首，悲風吹棘心。
隣里昨甚憂，哭踴恐不任。
近除二月禫，初御五日琴。
雖復瘦欒欒，衆語喜見今。
諒其念遺體，保此軀千金。
顧無瘍可沐，髮脫未勝簪。
稍當理衣冠，結綬且正襟。
渠家符璽郎，實冠翰墨林。
世業乏潤色，詔書行訪尋。
紬繹須史遷，校讎得劉歆。
再編中興詩，更載庭燎箴。
暇時侍君側，祈招誦愔愔。
李士举见寄次韵为谢二首·其一
作者：晁公遡
朝代：宋
体裁：五言律诗

忽鼓硖中棹，来从渝上城。何为向南亩，本合侍西清。树色行相引，滩声鸣不平。青城有仙伯，往矣授长生。
李士举见寄次韵为谢二首·其二
作者：晁公遡
朝代：宋
体裁：五言律诗

想见山灵喜，如看柱史来。江清无急硖，野润失飞埃。行揽孟博辔，再然安国灰。相过忍遽别，莫放锦帆开。
李士舉見寄次韻爲謝二首·其一
作者：晁公遡
朝代：宋

忽鼓硤中櫂，來從渝上城。
何爲向南畝，本合侍西清。
樹色行相引，灘聲鳴不平。
青城有仙伯，往矣授長生。
李士舉見寄次韻爲謝二首·其二
作者：晁公遡
朝代：宋

想見山靈喜，如看柱史來。
江清無急硤，野潤失飛埃。
行攬孟博轡，再然安國灰。
相過忍遽別，莫放錦帆開。
李悅夫劉文潛坐上醉歸作
作者：晁公遡
朝代：宋

將老尚逐食，相逢聊舉觴。
貧非原憲病，酒發次公狂。
未至世臣國，先登君子堂。
誰能更拘束，短髮已滄浪。
李悦夫刘文潜坐上醉归作
作者：晁公遡
朝代：宋

将老尚逐食，相逢聊举觞。
贫非原宪病，酒发次公狂。
未至世臣国，先登君子堂。
谁能更拘束，短髮已沧浪。
杨参政挽章二首·其一
作者：晁公遡
朝代：宋
体裁：五言律诗

学海波澜阔，人间爵齿尊。南宫冠多士，东海起高门。请去三公府，归休五亩园。何须篆幽石，天下有师言。
杨参政挽章二首·其二
作者：晁公遡
朝代：宋

亟上疏封印，空驰会葬车。
山川浑不改，气象比何如。
德行太常议，功名惇史书。
平生所荐士，岂復减严徐。
杨周辅来考试刑法同在别闱刚直士也喜为赋此
作者：晁公遡
朝代：宋
体裁：古风

风俗嗟久衰，所见皆软熟。今年客益州，得此一士足。古来丰镐都，气压瀍涧卜。岂须和氏璧，自有蓝田玉。琉璃非不佳，炯炯先夺目。只堪供把玩，彼脆宁受触。爱君坚重质，坐阅世翻覆。来试法家流，因论廷尉狱。张汤善爰书，专乱汉约束。何尝守律令，正尔舞桎梏。若人甚耿介，不待城旦读。恨我无长风，送君骑鸿鹄。
杨復先寄荔子仍和予昨所赠二诗因次韵·其一
作者：晁公遡
朝代：宋
体裁：五言律诗

林间熟丹实，叶底缀红云。并舍皆好事，绝甘能劝分。扣门知使至，登俎觉香闻。更与诗争丽，纷披锦绣文。
杨復先寄荔子仍和予昨所赠二诗因次韵·其三
作者：晁公遡
朝代：宋
体裁：五言律诗

遥想载酒客，时来从子云。山高去天咫，日永惜阴分。秋稼田亩接，夏弦闾里闻。草堂无数出，猿鹤有移文。
杨復先寄荔子仍和予昨所赠二诗因次韵·其二
作者：晁公遡
朝代：宋

嘉果喜三嗅，名园思一游。
骈头丹殻皱，绕指玉浆流。
味压干𦠆子，韵高萧洒侯。
安居日啖此，边堠幸兵休。
杨復先寄荔子仍和予昨所赠二诗因次韵·其四
作者：晁公遡
朝代：宋

野色正如此，废书时出游。
山吞落日尽，硖束大江流。
俗驾谢逋客，郊居如隠侯。
爱君吐佳句，落纸不能休。
杨承父与予同在别试所聊戏之奉简
作者：晁公遡
朝代：宋

近时文章衰，浅陋亦可怜。
走趋王公门，书记争翩翩。
开读令人惭，语吃意莫宣。
今晨忽惊喜，赠我手一编。
笔端吐虹霓，直上欲干天。
樊南甲乙中，乃有猗那篇。
如听正始音，復回元佑年。
借问安能尔，气刚得其全。
用为良有司，吾实无间然。
要知取士公，考阅外已传。
何由置汉朝，直柄遂当权。
伏阁日论事，不减阳城贤。
東津
作者：晁公遡
朝代：宋

東津草生花未開，西山雪消水欲來。
玻瓈江盡不受垢，蒲萄酒濃初醱醅。
啄木喚君有扣戶，提壺勸我勤舉杯。
春能幾何看即暮，一月杖藜須百回。
桑大夫
作者：晁公遡
朝代：宋
体裁：古风

汉朝议盐铁，发言实盈庭。赫赫桑大夫，官高称九卿。方斡山海藏，难以口舌争。力微不自量，可笑茂陵生。
桑大夫
作者：晁公遡
朝代：宋

漢朝議鹽鐵，發言實盈庭。
赫赫桑大夫，官高稱九卿。
方斡山海藏，難以口舌爭。
力微不自量，可笑茂陵生。
梅
作者：晁公遡
朝代：宋

微阳回孤根，霜雪破余凛。
颜红发春鲜，肤粟怜夜永。
轻风送幽香，缺月散清影。
寒乌忽飞来，伴此一枝冷。
梅
作者：晁公遡
朝代：宋

微陽回孤根，霜雪破餘凜。
顔紅發春鮮，膚粟憐夜永。
輕風送幽香，缺月散清影。
寒烏忽飛來，伴此一枝冷。
梦中作
作者：晁公遡
朝代：宋

举鞭重到故都行，予亦咨嗟恨不胜。
心与陇云留汉苑，目随烟树遶秦陵。
楊參政挽章二首·其一
作者：晁公遡
朝代：宋

學海波瀾濶，人間爵齒尊。
南宮冠多士，東海起高門。
請去三公府，歸休五畝園。
何須篆幽石，天下有師言。
楊參政挽章二首·其二
作者：晁公遡
朝代：宋

亟上疏封印，空馳會葬車。
山川渾不改，氣象比何如。
德行太常議，功名惇史書。
平生所薦士，豈復減嚴徐。
楊周輔來考試刑法同在別闈剛直士也喜爲賦此
作者：晁公遡
朝代：宋

風俗嗟久衰，所見皆軟熟。
今年客益州，得此一士足。
古來豐鎬都，氣壓瀍澗卜。
豈須和氏璧，自有藍田玉。
琉璃非不佳，炯炯先奪目。
只堪供把玩，彼脆寧受觸。
愛君堅重質，坐閲世翻覆。
來試法家流，因論廷尉獄。
張湯善爰書，專亂漢約束。
何嘗守律令，正爾舞桎梏。
若人甚耿介，不待城旦讀。
恨我無長風，送君騎鴻鵠。
楊復先寄荔子仍和予昨所贈二詩因次韻·其一
作者：晁公遡
朝代：宋

林間熟丹實，葉底綴紅雲。
並舍皆好事，絕甘能勸分。
扣門知使至，登俎覺香聞。
更與詩爭麗，紛披錦繡文。
楊復先寄荔子仍和予昨所贈二詩因次韻·其三
作者：晁公遡
朝代：宋

遥想載酒客，時來從子雲。
山高去天咫，日永惜陰分。
秋稼田畝接，夏弦閭里聞。
草堂無數出，猿鶴有移文。
楊復先寄荔子仍和予昨所贈二詩因次韻·其二
作者：晁公遡
朝代：宋

嘉果喜三嗅，名園思一游。
駢頭丹殻皺，繞指玉漿流。
味壓乾𦠆子，韻高蕭灑侯。
安居日啗此，邊堠幸兵休。
楊復先寄荔子仍和予昨所贈二詩因次韻·其四
作者：晁公遡
朝代：宋

野色正如此，廢書時出游。
山吞落日盡，硤束大江流。
俗駕謝逋客，郊居如隠侯。
愛君吐佳句，落紙不能休。
楊承父與予同在別試所聊戲之奉簡
作者：晁公遡
朝代：宋

近時文章衰，淺陋亦可憐。
走趨王公門，書記爭翩翩。
開讀令人慙，語吃意莫宣。
今晨忽驚喜，贈我手一編。
筆端吐虹霓，直上欲干天。
樊南甲乙中，乃有猗那篇。
如聽正始音，復回元祐年。
借問安能爾，氣剛得其全。
用爲良有司，吾實無間然。
要知取士公，考閲外已傳。
何由置漢朝，直柄遂當權。
伏閣日論事，不減陽城賢。
樂敦仁用師伯渾見示句中作禪語禪不可不領話頭次韻爲報
作者：晁公遡
朝代：宋

江邊看雲望青霄，誰知隔江以扇招。
機緣句語無可錄，要如芝嶺居上饒。
鎔鐵作牛石作燕，鳴亦不聞飛不見。
凜然獨立紈綺中，大帛之冠衣大練。
果能出世去九州，絕意著書爲窮愁。
請來言下辨白黑，試觀海頭并藏頭。
樂溫舟中作
作者：晁公遡
朝代：宋

密雲卷雨歸空山，暮林接翅昏鴉還。
須臾水面明月出，滄江萬頃瑠璃寒。
波平汗漫天無風，水光月色相爲容。
臨流愛此無盡碧，乘月直下滄浪中。
江心石出高崔嵬，水作鏡面無停埃。
琉璃萬頃忽破碎，知是一葦橫江來。
中流與月更媚嫵，湛湛無聲翠光舞。
飄然長嘯順流下，櫂夫請留恐仙去。
姑令結纜寒沙邊，月方正中光入船。
洗杯索酒屬明月，今夕之樂寧非天。
樂溫道中
作者：晁公遡
朝代：宋

路經新峯驛，薄暮聊解裝。
頹垣生秋草，庭廡亦已荒。
北風吹空林，崒崒葉隕廊。
夜寒不能寐，起坐心彷徨。
出看天欲明，疎星淡無光。
征夫稍速駕，起拂車上霜。
墟中始辨道，迢遞征途長。
樹色共空濶，晨光尚蒼茫。
雞鳴始知村，漸覺暾朝陽。
青煙出林際，滯穗或在場。
感茲田舍樂，慨然懷故鄉。
黄金百鎰盡，失路徒悲傷。
樊口
作者：晁公遡
朝代：宋

林乌晴自语，水鹤暮知还。
故国浮云外，寒溪积雪间。
东行临赤岸，北望阻青关。
石上漥尊在，吾将酌次山。
樊口
作者：晁公遡
朝代：宋

林烏晴自語，水鶴暮知還。
故國浮雲外，寒溪積雪間。
東行臨赤岸，北望阻青關。
石上漥尊在，吾將酌次山。
次刘机将仕韵
作者：晁公遡
朝代：宋
体裁：七言律诗

承平玉烛四时和，处处惟闻击壤歌。富国不须搜粟尉，劝民当应力田科。使君身似社樗老，故里贤如乔木多。今日九原诚可作，吾谁归者有东坡。
次劉機將仕韻
作者：晁公遡
朝代：宋

承平玉燭四時和，處處惟聞擊壤歌。
富國不須搜粟尉，勸民當應力田科。
使君身似社樗老，故里賢如喬木多。
今日九原誠可作，吾誰歸者有東坡。
次师瓌韵
作者：晁公遡
朝代：宋

迩来才力愈衰迟，说向诸公笑脱颐。
来对老夫何所见，归求文字有余师。
相期要作后雕柏，自献当同前列龟。
莫学一官今潦倒，白头深愧伐檀诗。
次師瓌韻
作者：晁公遡
朝代：宋

邇來才力愈衰遲，說向諸公笑脫頤。
來對老夫何所見，歸求文字有餘師。
相期要作後彫柏，自獻當同前列龜。
莫學一官今潦倒，白頭深愧伐檀詩。
次杨国材韵·其一
作者：晁公遡
朝代：宋
体裁：七言绝句

形模岂称侍承明，不愿箫韶听九成。但愿丰年有高廪，千夫穫稻看秋晴。
次杨国材韵·其二
作者：晁公遡
朝代：宋

耆年何在隠墙东，常乐箪瓢陋巷中。
白首可无知所自，宜歌帝力颂天功。
次楊國材韻·其一
作者：晁公遡
朝代：宋

形模豈稱侍承明，不願簫韶聽九成。
但願豐年有高廩，千夫穫稻看秋晴。
次楊國材韻·其二
作者：晁公遡
朝代：宋

耆年何在隠牆東，常樂簞瓢陋巷中。
白首可無知所自，宜歌帝力頌天功。
次韵刘安收惠诗二首·其一
作者：晁公遡
朝代：宋

此地冠盖国，古来翰墨场。
夜看蟇颐山，上干牛斗光。
试酌老翁井，尚余书传香。
想其居清华，汉阁千步廊。
大字写汗青，小楷书硬黄。
仙去不可追，里人祀烝尝。
神兮肯下来，冠剑在帝傍。
作诗遗里人，闻者当感伤。
次韵刘安收惠诗二首·其二
作者：晁公遡
朝代：宋

耳悦齐王竽，莫听蒉桴声。
口甘秦人炙，莫采首阳苓。
沈酣自壮岁，昏塞况暮龄。
谁能悟此理，知几如穆生。
何须着胸中，云梦一芥蔕。
要当空所有，为彼亦过计。
惟思半岭云，野老肯分似。
次韵李仁甫
作者：晁公遡
朝代：宋
体裁：五言律诗

北牖厌高卧，西山思胜游。诗人少题咏，物色尽分留。小憩青城夜，幽寻丹景秋。何人与同往，二老实风流。
次韵杜主簿
作者：晁公遡
朝代：宋
体裁：七言律诗

平生有志欲归休，老向殊方尚转流。五亩桑今如卜宅，千章荻可比封侯。几经峡口江水夜，往看峨眉山月秋。终恐官曹败人意，不如一笠钓沧洲。
次韵杨光父见赠
作者：晁公遡
朝代：宋
体裁：古风

为善惟不足，务德莫如滋。古人行此道，名与星斗垂。是邦秃鬓翁，实乃古丑夷。区区岂云难，长者能折枝。上寻声光远，下感风俗衰。老夫强解事，曲学安所施。不见南海滨，举世谁保持。吾言那可用，乡党笑脱颐。但皆指乔木，故园今在兹。乔木诚茂美，叹息将何为。
次韵程愿以十诗见示篇中多及故起居舍人程子山老懒姑取其一用韵答之
作者：晁公遡
朝代：宋

故乡乔木莫知年，闻道端居似玉川。
勿谓鲁侯吾不遇，试言卫政子奚先。
传家学问三冬足，插架文书四库全。
颇復因君怀柱史，当时高会有羣贤。
次韵谢张德粹主簿
作者：晁公遡
朝代：宋
体裁：七言律诗

久知经籍总皆通，万卷纵横在腹中。占雨正当求管辂，藏冰更欲问申丰。每惭列爵来分土，未办通商与惠工。君自还家歌乐职，大碑深刻示无穷。
次韵谢石教授喜雨
作者：晁公遡
朝代：宋
体裁：七言律诗

天子斋居坐法宫，万方都属指挥中。敢安无事思乐泮，方戒有司归在丰。每念三农皆望岁，直期九月始休工。知君亦喜连宵雨，与涨词源更不穷。
次韵鲜于晋伯三月病起二首·其一
作者：晁公遡
朝代：宋

桃李几何春已阑，杂生蘼芜与射干。
永夏碧瓦藏绿暗，凉秋青山吐白团。
开花旋见槐着荚，解箨忽惊笋成竿。
资州无事吾所羡，官居不殊涧谷盘。
次韵鲜于晋伯三月病起二首·其二
作者：晁公遡
朝代：宋
体裁：七言律诗

甘雨尚啬风未阑，只今时清舞舜干。山前四面云欲渰，松上五鬣露已团。甚憎尘土愿投帻，颇思沧浪去持竿。何当共作鸡黍社，长者进酒少举盘。
次韵鲜于晋伯清明日过水南·其一
作者：晁公遡
朝代：宋
体裁：七言律诗

盈笺寄我送春诗，不减风流杜牧之。觅句已应儿辈觉，论书那得外人知。如闻此上三年最，相过能成一段奇。况及霜天宜把酒，四郊物色胜花时。
次韵鲜于晋伯清明日过水南·其二
作者：晁公遡
朝代：宋
体裁：七言律诗

又赋斜川五日诗，行将去此欲何之。一年春事仓庚报，万里乡心杜宇知。笔力早衰无痛快，词源渐老乏经奇。文章子骏惟君似，学到扬州刺史时。
次韻劉安收惠詩二首·其一
作者：晁公遡
朝代：宋

此地冠蓋國，古來翰墨場。
夜看蟇頤山，上干牛斗光。
試酌老翁井，尚餘書傳香。
想其居清華，漢閣千步廊。
大字寫汗青，小楷書硬黄。
仙去不可追，里人祀烝嘗。
神兮肯下來，冠劍在帝傍。
作詩遺里人，聞者當感傷。
次韻劉安收惠詩二首·其二
作者：晁公遡
朝代：宋

耳悅齊王竽，莫聽蕢桴聲。
口甘秦人炙，莫采首陽苓。
沈酣自壯歲，昏塞況暮齡。
誰能悟此理，知幾如穆生。
何須著胸中，雲夢一芥蔕。
要當空所有，爲彼亦過計。
惟思半嶺雲，野老肯分似。
次韻李仁甫
作者：晁公遡
朝代：宋

北牖厭高卧，西山思勝游。
詩人少題詠，物色盡分留。
小憩青城夜，幽尋丹景秋。
何人與同往，二老實風流。
次韻杜主簿
作者：晁公遡
朝代：宋

平生有志欲歸休，老向殊方尚轉流。
五畝桑今如卜宅，千章荻可比封侯。
幾經峽口江水夜，往看峨眉山月秋。
終恐官曹敗人意，不如一笠釣滄洲。
次韻楊光父見贈
作者：晁公遡
朝代：宋

爲善惟不足，務德莫如滋。
古人行此道，名與星斗垂。
是邦禿鬢翁，實乃古醜夷。
區區豈云難，長者能折枝。
上尋聲光遠，下感風俗衰。
老夫强解事，曲學安所施。
不見南海濱，舉世誰保持。
吾言那可用，鄉黨笑脫頤。
但皆指喬木，故園今在茲。
喬木誠茂美，歎息將何爲。
次韻程愿以十詩見示篇中多及故起居舍人程子山老懶姑取其一用韻答之
作者：晁公遡
朝代：宋

故鄉喬木莫知年，聞道端居似玉川。
勿謂魯侯吾不遇，試言衛政子奚先。
傳家學問三冬足，插架文書四庫全。
頗復因君懷柱史，當時高會有羣賢。
次韻謝張德粹主簿
作者：晁公遡
朝代：宋

久知經籍總皆通，萬卷縱橫在腹中。
占雨正當求管輅，藏冰更欲問申豐。
每慚列爵來分土，未辦通商與惠工。
君自還家歌樂職，大碑深刻示無窮。
次韻謝石教授喜雨
作者：晁公遡
朝代：宋

天子齋居坐法宮，萬方都屬指揮中。
敢安無事思樂泮，方戒有司歸在豐。
每念三農皆望歲，直期九月始休工。
知君亦喜連宵雨，與漲詞源更不窮。
次韻鮮于晉伯三月病起二首·其一
作者：晁公遡
朝代：宋

桃李幾何春已闌，雜生蘼蕪與射干。
永夏碧瓦藏綠暗，凉秋青山吐白團。
開花旋見槐著莢，解籜忽驚筍成竿。
資州無事吾所羨，官居不殊澗谷盤。
次韻鮮于晉伯三月病起二首·其二
作者：晁公遡
朝代：宋

甘雨尚嗇風未闌，只今時清舞舜干。
山前四面雲欲渰，松上五鬣露已團。
甚憎塵土願投幘，頗思滄浪去持竿。
何當共作雞黍社，長者進酒少舉盤。
次韻鮮于晉伯清明日過水南·其一
作者：晁公遡
朝代：宋

盈牋寄我送春詩，不減風流杜牧之。
覓句已應兒輩覺，論書那得外人知。
如聞此上三年最，相過能成一段奇。
況及霜天宜把酒，四郊物色勝花時。
次韻鮮于晉伯清明日過水南·其二
作者：晁公遡
朝代：宋

又賦斜川五日詩，行將去此欲何之。
一年春事倉庚報，萬里鄉心杜宇知。
筆力早衰無痛快，詞源漸老乏經奇。
文章子駿惟君似，學到揚州刺史時。
止酒
作者：晁公遡
朝代：宋

卧病經旬不舉觴，胸中無復少年狂。
春心已逐飛花盡，午夢還隨白日長。
塵事無窮那可了，詩情常在不能忘。
閉門覓句無餘事，書策紛紛正繞牀。
止酒
作者：晁公遡
朝代：宋

卧病经旬不举觞，胸中无復少年狂。
春心已逐飞花尽，午梦还随白日长。
尘事无穷那可了，诗情常在不能忘。
闭门觅句无余事，书策纷纷正绕床。
正月二日至九江过陈汉卿
作者：晁公遡
朝代：宋
体裁：五言律诗

行路伤徂岁，思家伫远情。云迷五尺道，春动九江城。耆旧无元亮，交游得仲卿。尊前见芳草，已似唤愁生。
正月二日至九江過陳漢卿
作者：晁公遡
朝代：宋

行路傷徂歲，思家佇遠情。
雲迷五尺道，春動九江城。
耆舊無元亮，交游得仲卿。
尊前見芳草，已似喚愁生。
正月十四日游凌云寺
作者：晁公遡
朝代：宋

昔贤登兹山，逸气凌清旻。
诵诗怀太白，考易思景纯。
至今平羌水，常浸月半轮。
追寻所凿室，石古莓苔新。
后岂无来者，倏忽迹已陈。
壁间记岁月，刻划如龙鳞。
自非传一世，烂若配三辰。
姓名虽尚存，谁復知其人。
我游方之外，久忘实之宾。
但饮佛耳泉，永洗凡心尘。
正月十四日游凌雲寺
作者：晁公遡
朝代：宋

昔賢登茲山，逸氣凌清旻。
誦詩懷太白，考易思景純。
至今平羌水，常浸月半輪。
追尋所鑿室，石古莓苔新。
後豈無來者，倏忽迹已陳。
壁間記歲月，刻劃如龍鱗。
自非傳一世，爛若配三辰。
姓名雖尚存，誰復知其人。
我游方之外，久忘實之賓。
但飲佛耳泉，永洗凡心塵。
歲晏
作者：晁公遡
朝代：宋

歲晏天益寒，短景殊未長。
曉日出愈遲，翳翳迷扶桑。
微陽不破霧，髣髴光有芒。
開門視屋瓦，北風吹朝霜。
起坐擁寒爐，束带指已僵。
灰中見宿火，晶熒無餘光。
天寒不可出，墐戶宜深藏。
朝衙不敢後，歛板趨公堂。
歸來日正出，臨階負朝陽。
茲晨暫自適，明朝殊未央。
歲暮
作者：晁公遡
朝代：宋

晴峽開寒祲，滄波逗遠光。
年華已衰謝，春意尚微茫。
久污功曹掾，終慙謁者郎。
南方誠瘴癘，經月或無霜。
歲盡
作者：晁公遡
朝代：宋

歲盡餘一候，年侵懷百憂。
人生漢南樹，節物劔西州。
風榭梅花委，春杯柏葉浮。
峨眉有佳色，領覽爲登樓。
比与鲜于柬之游池上已而辱三诗见示因次韵·其一
作者：晁公遡
朝代：宋

循行修竹林，爱此晚色浄。
萧然抱清节，每见敢不敬。
香闻遥风度，阴过微月映。
渭川游未能，吁嗟子方病。
比与鲜于柬之游池上已而辱三诗见示因次韵·其三
作者：晁公遡
朝代：宋

资州有佳儿，贤哉青云器。
过我池上游，长啸薄炎炽。
折花爱欹红，堕叶轻拾翠。
风流良不凡，可用观子志。
比与鲜于柬之游池上已而辱三诗见示因次韵·其二
作者：晁公遡
朝代：宋
体裁：古风

好风如高人，于世岂求售。惟予招则来，怏出土囊口。临风弄清泠，笑视月在手。吾州玻璃江，不减蒲萄酒。
比以酒餉師伯渾辱詩爲謝今次韻
作者：晁公遡
朝代：宋

荷花爲我衣，荷葉爲我觴。
白露以爲醴，濯我冰雪腸。
念君在東山，宛若天一方。
想亦能自樂，飲菲仍食芳。
及茲菰黍節，日吉辰甚良。
笑攬北斗柄，安可挹酒漿。
我有江南春，的皪猶竹光。
傳呼急走送，兩足趼復僵。
取君池中魚，酌此膾蜀薑。
遥知快大嚼，饔子刀如霜。
比以酒饷师伯浑辱诗为谢今次韵
作者：晁公遡
朝代：宋

荷花为我衣，荷叶为我觞。
白露以为醴，濯我冰雪肠。
念君在东山，宛若天一方。
想亦能自乐，饮菲仍食芳。
及兹菰黍节，日吉辰甚良。
笑揽北斗柄，安可挹酒浆。
我有江南春，的皪犹竹光。
传呼急走送，两足趼復僵。
取君池中鱼，酌此脍蜀姜。
遥知快大嚼，饔子刀如霜。
比與鮮于柬之游池上已而辱三詩見示因次韻·其一
作者：晁公遡
朝代：宋

循行脩竹林，愛此晚色浄。
蕭然抱清節，每見敢不敬。
香聞遥風度，陰過微月映。
渭川游未能，吁嗟子方病。
比與鮮于柬之游池上已而辱三詩見示因次韻·其三
作者：晁公遡
朝代：宋

資州有佳兒，賢哉青雲器。
過我池上游，長嘯薄炎熾。
折花愛欹紅，墮葉輕拾翠。
風流良不凡，可用觀子志。
比與鮮于柬之游池上已而辱三詩見示因次韻·其二
作者：晁公遡
朝代：宋

好風如高人，于世豈求售。
惟予招則來，怏出土囊口。
臨風弄清泠，笑視月在手。
吾州玻璃江，不減蒲萄酒。
汉川
作者：晁公遡
朝代：宋
体裁：五言律诗

道路通襄野，风烟近楚天。地卑荒巨泽，山断见平川。舟楫自此去，音书谁与传。西南是巴峡，应尽落霞边。
江上
作者：晁公遡
朝代：宋

岸冷霜排草，川明月上梅。
清游誠可愛，深夜孰能來。
不作尋山去，難成訪剡回。
此生慙野老，過往只田萊。
江上
作者：晁公遡
朝代：宋
体裁：五言律诗

岸冷霜排草，川明月上梅。清游诚可爱，深夜孰能来。不作寻山去，难成访剡回。此生惭野老，过往只田莱。
江上
作者：晁公遡
朝代：宋

江浅晴沙见，山高细路分。
老藤维堕石，远树挂残云。
燕鴈遥难到，巴鶑暖遂闻。
花飞少颜色，委地自纷纷。
江上
作者：晁公遡
朝代：宋

江淺晴沙見，山高細路分。
老藤維墮石，遠樹掛殘雲。
燕鴈遥難到，巴鶑暖遂聞。
花飛少顔色，委地自紛紛。
江上春事
作者：晁公遡
朝代：宋

春來江上解霜嚴，羣柏周廬筍出簷。
突兀貍頭蒙紫籜，參差龍甲長蒼髯。
閒思井臼高人宅，懶傍車輿刺史幨。
留滯殊方憂鵩入，今年試爲發書占。
江上春事
作者：晁公遡
朝代：宋

春来江上解霜严，羣柏周庐笋出檐。
突兀貍头蒙紫箨，参差龙甲长苍髯。
閒思井臼高人宅，懒傍车舆刺史幨。
留滞殊方忧鵩入，今年试为发书占。
江上春涨
作者：晁公遡
朝代：宋
体裁：五言律诗

久坐思行乐，兹晨强出门。菰蒲荒少岸，桑柘远知村。波急春涛大，山晴午树昏。每来成独往，佳处与谁论。
江上春漲
作者：晁公遡
朝代：宋

久坐思行樂，茲晨强出門。
菰蒲荒少岸，桑柘遠知村。
波急春濤大，山晴午樹昏。
每來成獨往，佳處與誰論。
江流
作者：晁公遡
朝代：宋
体裁：七言律诗

江流日日上平芜，细径侵沙渐欲无。袅袅紫苞开露笋，森森青节乱风蒲。晴川默数千艘过，深硖遥看一水趋。传道南樯有归使，晚来失喜问扬都。
江流
作者：晁公遡
朝代：宋

江流日日上平蕪，細徑侵沙漸欲無。
嫋嫋紫苞開露筍，森森青節亂風蒲。
晴川默數千艘過，深硤遥看一水趨。
傳道南檣有歸使，晚來失喜問揚都。
江行
作者：晁公遡
朝代：宋

泸南道穷復劔西，桃花浪生行苦迟。
百丈牵舟上春水，三尺为邦逢圣时。
平芜细麦绿相映，老树杂花红已衰。
峨眉山月今始见，令人绝叹谪仙词。
江行
作者：晁公遡
朝代：宋

瀘南道窮復劔西，桃花浪生行苦遲。
百丈牽舟上春水，三尺爲邦逢聖時。
平蕪細麥綠相映，老樹雜花紅已衰。
峨眉山月今始見，令人絕歎謫仙詞。
江边·其一
作者：晁公遡
朝代：宋
体裁：七言律诗

素石寒沙共眇然，荒城古木暮云悬。空山静答钟声远，落日晴随树影圆。屡报传烽沈塞外，时来倚杖立江边。东南耆旧今安否，欲寄新诗谁为传。
江边·其二
作者：晁公遡
朝代：宋
体裁：七言律诗

江边日日强登台，越柁吴樯久不来。投迹东巴留万里，侧身南极望三台。公朝遣使丁年去，丞相疏恩甲第开。圣主得贤如作颂，微臣愧乏子渊才。
江邊·其一
作者：晁公遡
朝代：宋

素石寒沙共眇然，荒城古木暮雲懸。
空山靜答鐘聲遠，落日晴隨樹影圓。
屢報傳烽沈塞外，時來倚杖立江邊。
東南耆舊今安否，欲寄新詩誰爲傳。
江邊·其二
作者：晁公遡
朝代：宋

江邊日日强登臺，越柁吳檣久不來。
投迹東巴留萬里，側身南極望三台。
公朝遣使丁年去，丞相疏恩甲第開。
聖主得賢如作頌，微臣愧乏子淵才。
江雨
作者：晁公遡
朝代：宋

江草被霜槁，江云随雨飞。
稍看霑径湿，故作映空微。
晓浪初吹浦，春泥未污衣。
南征羡鸿雁，独有故乡归。
江雨
作者：晁公遡
朝代：宋

江草被霜槁，江雲隨雨飛。
稍看霑徑濕，故作映空微。
曉浪初吹浦，春泥未污衣。
南征羨鴻雁，獨有故鄉歸。
池上
作者：晁公遡
朝代：宋

烂醉高阳池，长啸辟疆园。
当时自谓乐，主人岂无烦。
方塘我所有，嘉木亦已蕃。
盛夏每数来，天高众星繁。
露下莲花香，风生荷叶飜。
微月衔林端，光照瘿藤樽。
饮之心为清，如洗浊水源。
念此宁久居，行矣驾折辕。
悽然仰屋叹，千载屹常存。
阅人犹传舍，过者谁可言。
池上
作者：晁公遡
朝代：宋

爛醉高陽池，長嘯辟疆園。
當時自謂樂，主人豈無煩。
方塘我所有，嘉木亦已蕃。
盛夏每數來，天高衆星繁。
露下蓮花香，風生荷葉飜。
微月銜林端，光照癭藤樽。
飲之心爲清，如洗濁水源。
念此寧久居，行矣駕折轅。
悽然仰屋歎，千載屹常存。
閲人猶傳舍，過者誰可言。
池上与师伯浑饮酒
作者：晁公遡
朝代：宋

冉冉烟生树，溶溶水满池。
藻寒鱼不食，花暖蝶先知。
相对饮凿落，不妨歌接䍦。
还山何用遽，同过艷阳时。
池上與師伯渾飲酒
作者：晁公遡
朝代：宋

冉冉煙生樹，溶溶水滿池。
藻寒魚不食，花暖蝶先知。
相對飲鑿落，不妨歌接䍦。
還山何用遽，同過艷陽時。
汤子才凌云山用予十四日韵见示且云卫尉顷登清音载酒二亭口占一联清音见江来载酒送江去怅然感之
作者：晁公遡
朝代：宋

卫尉余乐广，昔尝侍蓬莱。
暮年乃去国，持节此徘徊。
时登清音亭，遥见江西来。
悽然载酒地，復送江东回。
崔嵬苍龙阙，白首所仰怀。
宅相实在傍，敬起酌公杯。
公诗不敢忘，永藏十琼瑰。
我惭卫叔宝，继领外行台。
每望凌云山，尚想盖世才。
遗声落岩壑，松风有余哀。
沙寒
作者：晁公遡
朝代：宋

沙寒兼白石，瀼断入青溪。
硖雾连山暗，江云出水低。
远游殊俗倦，归路故乡迷。
日落荒原上，城乌已復啼。
沙寒
作者：晁公遡
朝代：宋

沙寒兼白石，瀼斷入青溪。
硤霧連山暗，江雲出水低。
遠游殊俗倦，歸路故鄉迷。
日落荒原上，城烏已復啼。
浔阳
作者：晁公遡
朝代：宋

渺渺苍江遶郭流，菰蒲杜若满汀洲。
山云不动飞黄鹤，春水无边没白鸥。
日落荒城闻戍鼓，天清绝浦见行舟。
老夫旧有湘吴兴，聊復今年作远游。
涪川寄蒲舜美桐烟墨来试之良佳因成长句
作者：晁公遡
朝代：宋

西风吹林秋日白，修桐叶雕霣寒碧。
霜余结实凤不至，野人取之出膏液。
山中老翁颇喜事，买膏燃光归照室。
旋收轻煤下玉杵，阴房掩翳烟不出。
泽麋解角麝荐香，严冬折胶天与力。
律灰吹尽无裂文，外干中坚介如石。
故人怜我贫嗜书，遗我一丸欣有得。
空堂无风尘亦静，朝阳压窗书绕壁。
起临墨池洗砚试，入手已怪光夺漆。
苍忙忽惊玄云晦，罨霭顿失寒松色。
徐嗟流落用失所，翰墨何由有勋绩。
从军豪气吾岂能，倚马翩翩磨楯墨。
傍人笑言君勿疑，着书固属穷愁客。
涪川寄蒲舜美桐煙墨來試之良佳因成長句
作者：晁公遡
朝代：宋

西風吹林秋日白，脩桐葉彫霣寒碧。
霜餘結實鳳不至，野人取之出膏液。
山中老翁頗喜事，買膏燃光歸照室。
旋收輕煤下玉杵，陰房掩翳煙不出。
澤麋解角麝薦香，嚴冬折膠天與力。
律灰吹盡無裂文，外乾中堅介如石。
故人憐我貧嗜書，遺我一丸欣有得。
空堂無風塵亦靜，朝陽壓窗書繞壁。
起臨墨池洗硯試，入手已怪光奪漆。
蒼忙忽驚玄雲晦，罨靄頓失寒松色。
徐嗟流落用失所，翰墨何由有勳績。
從軍豪氣吾豈能，倚馬翩翩磨楯墨。
傍人笑言君勿疑，著書固屬窮愁客。
清明
作者：晁公遡
朝代：宋

便覺近長夏，溫風蠶欲成。
冠欹知髮少，衣薄喜身輕。
初荻青穿水，繁陰綠滿城。
朝來試新火，茶鼎聽松聲。
清明
作者：晁公遡
朝代：宋

便觉近长夏，温风蚕欲成。
冠欹知髮少，衣薄喜身轻。
初荻青穿水，繁阴绿满城。
朝来试新火，茶鼎听松声。
清晨坐堂上
作者：晁公遡
朝代：宋

清晨坐堂上，文书常满前。
皆自公府来，征发何纷然。
不闻问养民，但闻横索钱。
按籍为之课，独求最多年。
孰知人困穷，岂有力贸迁。
商不愿出途，农不愿授田。
居者转沟壑，行者死道边。
此罪在郡县，恩泽壅不宣。
公府不我责，所贵为货泉。
长使货泉在，吏曹同晏然。
清晨坐堂上
作者：晁公遡
朝代：宋

清晨坐堂上，文書常滿前。
皆自公府來，徵發何紛然。
不聞問養民，但聞橫索錢。
按籍爲之課，獨求最多年。
孰知人困窮，豈有力貿遷。
商不願出途，農不願授田。
居者轉溝壑，行者死道邊。
此罪在郡縣，恩澤壅不宣。
公府不我責，所貴爲貨泉。
長使貨泉在，吏曹同晏然。
清秋
作者：晁公遡
朝代：宋
体裁：七言律诗

清秋独立望殊方，粉堞遥瞻埤堄长。水满苍江平巨硖，风交翠木乱寒塘。滞留晚岁违公府，准拟明年入帝乡。多病早衰才不振，豫惭无赋奏长杨。
清秋
作者：晁公遡
朝代：宋

清秋獨立望殊方，粉堞遥瞻埤堄長。
水滿蒼江平巨硤，風交翠木亂寒塘。
滯留晚歲違公府，準擬明年入帝鄉。
多病早衰才不振，豫慙無賦奏長楊。
游仙都山
作者：晁公遡
朝代：宋

松环楼殿青，江遶石壁流。
清波天让碧，月照无边秋。
风景自清好，江山难独游。
举觞聊一醉，放怀忘百忧。
游园
作者：晁公遡
朝代：宋

林阴忽忽已藏鸦，作急寻芳赏岁华。
尊每不空缘好客，席无何乡为随花。
开新合故从衣薄，度密穿深信帽斜。
傥有归休五亩宅，老夫着处便为家。
游園
作者：晁公遡
朝代：宋

林陰忽忽已藏鴉，作急尋芳賞歲華。
尊每不空緣好客，席無何鄉爲隨花。
開新合故從衣薄，度密穿深信帽斜。
儻有歸休五畝宅，老夫著處便爲家。
湯子才凌雲山用予十四日韻見示且云衛尉頃登清音載酒二亭口占一聯清音見江來載酒送江去悵然感之
作者：晁公遡
朝代：宋

衛尉余樂廣，昔嘗侍蓬萊。
暮年乃去國，持節此徘徊。
時登清音亭，遥見江西來。
悽然載酒地，復送江東回。
崔嵬蒼龍闕，白首所仰懷。
宅相實在傍，敬起酌公杯。
公詩不敢忘，永藏十瓊瑰。
我慚衛叔寶，繼領外行臺。
每望凌雲山，尚想蓋世才。
遺聲落巖壑，松風有餘哀。
溪上
作者：晁公遡
朝代：宋

野老門前雲覆溪，雨晴雲氣亦霏微。
水生蘆筍纖纖長，日暖楊花細細飛。
得食慈烏皆反哺，卷簾乳燕自知歸。
天涯物色堪行樂，況復淮西近解圍。
溪上
作者：晁公遡
朝代：宋

野老门前云覆溪，雨晴云气亦霏微。
水生芦笋纤纤长，日暖杨花细细飞。
得食慈乌皆反哺，卷帘乳燕自知归。
天涯物色堪行乐，况復淮西近解围。
溪上寻梅
作者：晁公遡
朝代：宋
体裁：七言绝句

冻雨霏霏不湿山，冰溪浅浅欲生澜。我来问讯无消息，笑倩东风与破寒。
溪上尋梅
作者：晁公遡
朝代：宋

凍雨霏霏不濕山，冰溪淺淺欲生瀾。
我來問訊無消息，笑倩東風與破寒。
漢川
作者：晁公遡
朝代：宋

道路通襄野，風煙近楚天。
地卑荒巨澤，山斷見平川。
舟楫自此去，音書誰與傳。
西南是巴峽，應盡落霞邊。
潯陽
作者：晁公遡
朝代：宋

渺渺蒼江遶郭流，菰蒲杜若滿汀洲。
山雲不動飛黄鶴，春水無邊沒白鷗。
日落荒城聞戍鼓，天清絕浦見行舟。
老夫舊有湘吳興，聊復今年作遠游。
照上人去硖内游吴下十年而归眉宇炯然无復泸濮间气喜作二解赠之·其一
作者：晁公遡
朝代：宋
体裁：七言绝句

几年持钵下瞿塘，踏遍东南古道场。乡里再来人不识，碧瞳白颊带湖光。
照上人去硖内游吴下十年而归眉宇炯然无復泸濮间气喜作二解赠之·其二
作者：晁公遡
朝代：宋

吴帆却入瞿塘硖，草树连云山四围。
想见同来木上座，怪君何苦復东归。
照上人去硤內游吳下十年而歸眉宇炯然無復瀘濮間氣喜作二解贈之·其一
作者：晁公遡
朝代：宋

幾年持鉢下瞿塘，踏遍東南古道場。
鄉里再來人不識，碧瞳白頰带湖光。
照上人去硤內游吳下十年而歸眉宇炯然無復瀘濮間氣喜作二解贈之·其二
作者：晁公遡
朝代：宋

吳帆却入瞿塘硤，草樹連雲山四圍。
想見同來木上座，怪君何苦復東歸。
燕閒
作者：晁公遡
朝代：宋

四无市声身燕閒，更居高明益清安。
铜缾水冷碧井冻，冰浆饭香白雪寒。
味毋致和夏小正，仗当早归汉从官。
此身不愿奉朝请，但愿常甘藜藿盘。
燕閒
作者：晁公遡
朝代：宋

四無市聲身燕閒，更居高明益清安。
銅缾水冷碧井凍，冰漿飯香白雪寒。
味毋致和夏小正，仗當早歸漢從官。
此身不願奉朝請，但願常甘藜藿盤。
爲邦
作者：晁公遡
朝代：宋

壤畫東西劔，川分上下江。
論才難塞職，逐食强爲邦。
曉起雨南畝，晚來風北窗。
幽懷得陶寫，頼有酒盈缸。
王伯厚以詩招伯渾次韻同往邀之
作者：晁公遡
朝代：宋

憶昨歸來萬里遥，不能對策未央朝。
山林得計成長往，松石爲朋是久要。
痛飲肯來同榼挈，小詩聊遣當弓招。
請君莫學全椒老，澗下辛勤捨墮樵。
王伯厚以诗招伯浑次韵同往邀之
作者：晁公遡
朝代：宋
体裁：七言律诗

忆昨归来万里遥，不能对策未央朝。山林得计成长往，松石为朋是久要。痛饮肯来同榼挈，小诗聊遣当弓招。请君莫学全椒老，涧下辛勤舍堕樵。
王伯厚和予墙字韵因用其韵记五月八日同饮池上之作
作者：晁公遡
朝代：宋

蜀人工词赋，作者司马扬。
其声中律吕，今有房中章。
顾尝评笔力，盖可补诗亡。
追思每叹息，浩歌徒慨慷。
虽无铜水池，想见金芝芳。
属此乐大予，徧之署清商。
是邦故俎豆，夫岂数乐浪。
能唱襄阳曲，不减大堤倡。
助我饮在泮，惭君并游梁。
临波揽芙蓉，翠叶以为觞。
酌酒满贮之，如挹白露光。
放杯且勿遽，更当谋乐方。
左右嗟未省，旁观犹堵墙。
王伯厚和予牆字韻因用其韻記五月八日同飲池上之作
作者：晁公遡
朝代：宋

蜀人工詞賦，作者司馬揚。
其聲中律呂，今有房中章。
顧嘗評筆力，蓋可補詩亡。
追思每歎息，浩歌徒慨慷。
雖無銅水池，想見金芝芳。
屬此樂大予，徧之署清商。
是邦故俎豆，夫豈數樂浪。
能唱襄陽曲，不減大隄倡。
助我飲在泮，慙君並遊梁。
臨波攬芙蓉，翠葉以爲觴。
酌酒滿貯之，如挹白露光。
放杯且勿遽，更當謀樂方。
左右嗟未省，旁觀猶堵牆。
王元才携家來過有詩見示因簡此作
作者：晁公遡
朝代：宋

我思見諸姑，正復如父存。
諸姑不可見，豈無若子孫。
天涯忽爾逢，悲定喜且語。
惟我之老姑，爾之外王母。
真能似我家，炯然眉宇清。
閒暇幸數來，慰此衰老情。
今朝携婦至，兒女亦成行。
富貴各勉旃，他時勿相忘。
王元才携家来过有诗见示因简此作
作者：晁公遡
朝代：宋

我思见诸姑，正復如父存。
诸姑不可见，岂无若子孙。
天涯忽尔逢，悲定喜且语。
惟我之老姑，尔之外王母。
真能似我家，炯然眉宇清。
閒暇幸数来，慰此衰老情。
今朝携妇至，儿女亦成行。
富贵各勉旃，他时勿相忘。
王元才甥見過其弟元濟甥繼來有詩次韻
作者：晁公遡
朝代：宋

把酒悲歌望蜀天，感今懷昔重悽然。
道堅或謂如無忌，靈運還欣對阿連。
他日鵬應自鵾化，此生蚿豈待夔憐。
筆鋒剩淬猶錐利，明歲文場破兩甄。
王元才甥见过其弟元济甥继来有诗次韵
作者：晁公遡
朝代：宋

把酒悲歌望蜀天，感今怀昔重悽然。
道坚或谓如无忌，灵运还欣对阿连。
他日鹏应自鵾化，此生蚿岂待夔怜。
笔锋剩淬犹锥利，明岁文场破两甄。
王才諒歸自臨安備道羣從內集之樂感而有作
作者：晁公遡
朝代：宋

豈料高陽里，于今復舊游。
風塵兩地隔，江海一身留。
夢斷烏衣夜，魂傷白帝秋。
臨平江上柳，早晚繫歸舟。
王才諒自行朝歸以進士題名示予愴然有感
作者：晁公遡
朝代：宋

先朝賜第白玉京，五世不出長安城。
每聞三歲射策罷，諸生盛服趨天庭。
禁門漏盡開九重，闕角髣髴晨光紅。
衣冠是日集殿下，金支翠旗色相射。
空雷隠隠車轉轂，鳴梢一聲禁籞肅。
須臾雲開飛六龍，皇帝親御蓬萊宮。
宮槐滿庭白日長，侍臣玉立分兩廂。
衆星煌煌拱北極，龍顔負扆天中央。
羽林虎賁擁仗立，霜交陛戟摩秋光。
天風徐來雉扇舉，遥識重瞳似文祖。
臚傳初罷日當午，起拜君恩謝明主。
日斜天門隨仗出，車馬聯翩動阡陌。
金錢賜宴上林苑，千花萬草生顔色。
少年得意凌青雲，路人歎息家人迎。
昔爲兒童親見此，當時仰望如天人。
豈知生世逢艱難，流離憂患尤可憐。
乘輿巡狩在江表，亮陰三年猶不言。
詔令蜀都別選士，西游彈鋏秋風前。
决科偶中太常第，意氣豈復如當年。
臨安太守今爲誰，玉字能刻玻璃碑。
曲江題名豈料見，摩挲墨本心傷悲。
楚山聯綿越山遠，夢魂不到明光殿。
一官留滯未得歸，北闕何時眼中見。
王才谅归自临安备道羣从内集之乐感而有作
作者：晁公遡
朝代：宋

岂料高阳里，于今復旧游。
风尘两地隔，江海一身留。
梦断乌衣夜，魂伤白帝秋。
临平江上柳，早晚繫归舟。
王才谅自行朝归以进士题名示予怆然有感
作者：晁公遡
朝代：宋

先朝赐第白玉京，五世不出长安城。
每闻三岁射策罢，诸生盛服趋天庭。
禁门漏尽开九重，阙角髣髴晨光红。
衣冠是日集殿下，金支翠旗色相射。
空雷隠隠车转毂，鸣梢一声禁籞肃。
须臾云开飞六龙，皇帝亲御蓬莱宫。
宫槐满庭白日长，侍臣玉立分两厢。
众星煌煌拱北极，龙颜负扆天中央。
羽林虎贲拥仗立，霜交陛戟摩秋光。
天风徐来雉扇举，遥识重瞳似文祖。
胪传初罢日当午，起拜君恩谢明主。
日斜天门随仗出，车马联翩动阡陌。
金钱赐宴上林苑，千花万草生颜色。
少年得意凌青云，路人叹息家人迎。
昔为儿童亲见此，当时仰望如天人。
岂知生世逢艰难，流离忧患尤可怜。
乘舆巡狩在江表，亮阴三年犹不言。
诏令蜀都别选士，西游弹铗秋风前。
决科偶中太常第，意气岂復如当年。
临安太守今为谁，玉字能刻玻璃碑。
曲江题名岂料见，摩挲墨本心伤悲。
楚山联绵越山远，梦魂不到明光殿。
一官留滞未得归，北阙何时眼中见。
用薛郎所寄示詩三韻·其一
作者：晁公遡
朝代：宋

子勿誚毛穎，渠言何使余。
遥知生白室，誰助殺青書。
巴墨漆相似，蜀牋霜不如。
殷勤遣分寄，吾汝與同車。
用薛郎所寄示詩三韻·其三
作者：晁公遡
朝代：宋

薛君昔在日，才可齒諸任。
繼世能傳業，爲文有嗣音。
千秋當却老，六籍更鈎深。
何以壽吾子，高才無陸沈。
用薛郎所寄示詩三韻·其二
作者：晁公遡
朝代：宋

阿傳議酒食，察貳更廉空。
開甕鴨頭綠，磨刀魚眼紅。
報功他日在，食淡暫時同。
富貴行自致，聖時無道窮。
用薛郎所寄示诗三韵·其一
作者：晁公遡
朝代：宋
体裁：五言律诗

子勿诮毛颖，渠言何使余。遥知生白室，谁助杀青书。巴墨漆相似，蜀笺霜不如。殷勤遣分寄，吾汝与同车。
用薛郎所寄示诗三韵·其三
作者：晁公遡
朝代：宋

薛君昔在日，才可齿诸任。
继世能传业，为文有嗣音。
千秋当却老，六籍更鈎深。
何以寿吾子，高才无陆沈。
用薛郎所寄示诗三韵·其二
作者：晁公遡
朝代：宋
体裁：五言律诗

阿传议酒食，察贰更廉空。开瓮鸭头绿，磨刀鱼眼红。报功他日在，食淡暂时同。富贵行自致，圣时无道穷。
病中
作者：晁公遡
朝代：宋

官冷經過少，門寒亦懶開。
雨餘苔及榻，病起研生埃。
客淚隨猿落，家書想雁來。
似聞溪上柳，一一報春回。
病中
作者：晁公遡
朝代：宋

官冷经过少，门寒亦懒开。
雨余苔及榻，病起研生埃。
客泪随猿落，家书想雁来。
似闻溪上柳，一一报春回。
病中
作者：晁公遡
朝代：宋

莓苔上車轍，病客方卧家。
不知春將歸，悵然感年華。
雨砌粘落絮，風廊走飛花。
坐久不知倦，林梢來暮鴉。
病中
作者：晁公遡
朝代：宋
体裁：古风

莓苔上车辙，病客方卧家。不知春将归，怅然感年华。雨砌粘落絮，风廊走飞花。坐久不知倦，林梢来暮鸦。
病中一首简陈行之
作者：晁公遡
朝代：宋

冈陵虽坡陀，其下水所积。
山通巫硖雨，地类长沙湿。
太阳岂不照，浸渍本膏脉。
气蒸柱础润，暗起窗户黑。
老屋生菌衣，阴墙上苔色。
不知今何时，寒暑昼夜易。
邑人安土风，特不宜北客。
我初忽不戒，诗酒颇自适。
艰难出一语，不博万户邑。
竟坐伤天和，两卧漳滨疾。
急求三年艾，几堕众鬼域。
自惟形羸甚，固易中肤革。
昔年见君至，豪气非我敌。
谓将独免此，不受瘴疠厄。
胡为亦效我，倾倒弄翰墨。
吟哦雕肝肾，辛苦出鈎棘。
迩来亦抱病，发作乃併日。
涤胃无全功，徙薪有上策。
意其水帝子，欲君更奇出。
手掉芙蓉旗，聊尔一戏剧。
庶闻谴疟篇，相将还白石。
病中一首簡陳行之
作者：晁公遡
朝代：宋

岡陵雖坡陀，其下水所積。
山通巫硤雨，地類長沙濕。
太陽豈不照，浸漬本膏脈。
氣蒸柱礎潤，暗起窗戶黑。
老屋生菌衣，陰牆上苔色。
不知今何時，寒暑晝夜易。
邑人安土風，特不宜北客。
我初忽不戒，詩酒頗自適。
艱難出一語，不博萬戶邑。
竟坐傷天和，兩卧漳濱疾。
急求三年艾，幾墮衆鬼域。
自惟形羸甚，固易中膚革。
昔年見君至，豪氣非我敵。
謂將獨免此，不受瘴癘厄。
胡爲亦效我，傾倒弄翰墨。
吟哦彫肝腎，辛苦出鈎棘。
邇來亦抱病，發作乃併日。
滌胃無全功，徙薪有上策。
意其水帝子，欲君更奇出。
手掉芙蓉旗，聊爾一戲劇。
庶聞譴瘧篇，相將還白石。
病中喜李仲霍王子載見過
作者：晁公遡
朝代：宋

春風餞餘寒，山雨留暝色。
杜門正卧病，俯仰空四壁。
庭空鳥雀至，窗破風雨入。
擁爐意無聊，胸次百憂集。
肉消時撫髀，嘯罷空抱膝。
戶外雲氣昏，春泥汚阡陌。
清晨履聲喧，不見車馬迹。
忽傳高軒過，未知當何適。
僕夫走告予，有客來問疾。
起迎屐齒折，頗覺心悅懌。
沈痾脫去體，陽氣滿大宅。
坐聞枚叟言，汗復淟然出。
平身拙自衛，外邪屢見襲。
昔嘗倦賓至，束带難自力。
今者乃不然，惟恐歸騎急。
向來謝交游，正乏君輩客。
病中喜李仲霍王子载见过
作者：晁公遡
朝代：宋

春风饯余寒，山雨留暝色。
杜门正卧病，俯仰空四壁。
庭空鸟雀至，窗破风雨入。
拥炉意无聊，胸次百忧集。
肉消时抚髀，啸罢空抱膝。
户外云气昏，春泥汚阡陌。
清晨履声喧，不见车马迹。
忽传高轩过，未知当何适。
仆夫走告予，有客来问疾。
起迎屐齿折，颇觉心悦怿。
沈痾脱去体，阳气满大宅。
坐闻枚叟言，汗復淟然出。
平身拙自卫，外邪屡见袭。
昔尝倦宾至，束带难自力。
今者乃不然，惟恐归骑急。
向来谢交游，正乏君辈客。
病酒
作者：晁公遡
朝代：宋
体裁：七言绝句

遣愁自笑笔无功，醉觉花梢入眼红。本拟消磨付杯勺，不堪中酒过春风。
病酒
作者：晁公遡
朝代：宋

遣愁自笑筆無功，醉覺花梢入眼紅。
本擬消磨付杯勺，不堪中酒過春風。
登梁山县亭
作者：晁公遡
朝代：宋
体裁：七言绝句

举觞自起劝西风，吹尽千林木叶红。遮断前山浑不见，恐妨极目送飞鸿。
登梁山縣亭
作者：晁公遡
朝代：宋

舉觴自起勸西風，吹盡千林木葉紅。
遮斷前山渾不見，恐妨極目送飛鴻。
白宋瑞
作者：晁公遡
朝代：宋
体裁：五言律诗

圣主思献纳，诸公专讨论。吾生端有命，此去勿多言。往泛碧万顷，归来朱两轓。江湖自可乐，不必上龙门。
白宋瑞
作者：晁公遡
朝代：宋

聖主思獻納，諸公專討論。
吾生端有命，此去勿多言。
往泛碧萬頃，歸來朱兩轓。
江湖自可樂，不必上龍門。
白宋瑞自益州和予池上詩來因用韻奉簡
作者：晁公遡
朝代：宋

文宗愛夏日，殿閣生微凉。
高帝思猛士，大風雲飛揚。
五子歌洛汭，陶唐有冀方。
誠懸未識此，古意墮淼茫。
我欲起九原，釂以百罰觴。
作詩豈徒然，日月要爭光。
吾子堪校讐，行翻芸葉香。
其師縉雲老，墓木已三霜。
有懷不及展，往聽鑾聲央。
子能償彼恨，下泉端不忘。
白宋瑞自益州和予池上诗来因用韵奉简
作者：晁公遡
朝代：宋

文宗爱夏日，殿阁生微凉。
高帝思猛士，大风云飞扬。
五子歌洛汭，陶唐有冀方。
诚悬未识此，古意堕淼茫。
我欲起九原，釂以百罚觞。
作诗岂徒然，日月要争光。
吾子堪校讐，行翻芸叶香。
其师缙云老，墓木已三霜。
有怀不及展，往听銮声央。
子能偿彼恨，下泉端不忘。
白日
作者：晁公遡
朝代：宋
体裁：五言律诗

白日寒无色，黄流涨未平。云低催夕暝，江浊污秋清。尚觉物多累，敢期诗有声。穷愁今至骨，书或似虞卿。
白日
作者：晁公遡
朝代：宋

白日寒無色，黄流漲未平。
雲低催夕暝，江濁污秋清。
尚覺物多累，敢期詩有聲。
窮愁今至骨，書或似虞卿。
眉山史頤老秀才遣人寄詩用其韻答之
作者：晁公遡
朝代：宋

衰年臨滄江，華髮羞照映。
人憐貌枯槁，水與心清浄。
所居少席煖，況望有屋潤。
但期牧雞豚，那得追駔駿。
爲貧未歸田，投老聊爲郡。
每行芙蓉湖，魚躍見於牣。
自欣逢外平，兵木適無刃。
願從賢者樂，俯同農夫慶。
常令燔或炙，安敢驕且吝。
使君非何武，弟子乃樂正。
陳論翻犀革，宴語對麈柄。
却思凌雲下，亦致賓客盛。
暇時可數來，念此百里近。
眉山史颐老秀才遣人寄诗用其韵答之
作者：晁公遡
朝代：宋

衰年临沧江，华髮羞照映。
人怜貌枯槁，水与心清浄。
所居少席暖，况望有屋润。
但期牧鸡豚，那得追驵骏。
为贫未归田，投老聊为郡。
每行芙蓉湖，鱼跃见于牣。
自欣逢外平，兵木适无刃。
愿从贤者乐，俯同农夫庆。
常令燔或炙，安敢骄且吝。
使君非何武，弟子乃乐正。
陈论翻犀革，宴语对麈柄。
却思凌云下，亦致宾客盛。
暇时可数来，念此百里近。
眉州燕游杂咏十首·临风阁
作者：晁公遡
朝代：宋
体裁：五言绝句

举扇谢风伯，排闼有清音。不可遣尘污，但当开我襟。
眉州燕游杂咏十首·披风榭
作者：晁公遡
朝代：宋
体裁：五言绝句

屏幛尽通彻，萧然尘土空。不畏赵盾日，知有楚王风。
眉州燕游杂咏十首·摇香亭
作者：晁公遡
朝代：宋
体裁：五言绝句

临池可手揽，何似湘水中。冥冥望北渚，木末有芙蓉。
眉州燕游杂咏十首·晚赋园
作者：晁公遡
朝代：宋

杂树畧就列，清晨时涉园。
逢幽付鼻咏，怀新劳目存。
眉州燕游杂咏十首·碧澜堂
作者：晁公遡
朝代：宋
体裁：五言绝句

清澜深几许，夏潦冬即空。定非蛟龙宅，徒为螺蚌宫。
眉州燕游杂咏十首·芳菲亭
作者：晁公遡
朝代：宋
体裁：五言绝句

清阴夏可玩，秀色春可餐。桃李事且置，四时各有观。
眉州燕游杂咏十首·葵亭
作者：晁公遡
朝代：宋

杲杲东出日，万方被照临。
鸜鹆不踰济，草木有常心。
眉州燕游杂咏十首·起文堂
作者：晁公遡
朝代：宋
体裁：五言绝句

天地有万籁，中存韶濩音。斯文未尝废，但见古犹今。
眉州燕游杂咏十首·远景楼
作者：晁公遡
朝代：宋
体裁：五言绝句

山川未为远，在此轩楯中。我觉千岁近，民今三代同。
眉州燕游杂咏十首·野航
作者：晁公遡
朝代：宋

方床客常满，岂止两三人。
谁可负之走，长留采白苹。
眉州燕游雜詠十首·披風榭
作者：晁公遡
朝代：宋

屏幛盡通徹，蕭然塵土空。
不畏趙盾日，知有楚王風。
眉州燕游雜詠十首·摇香亭
作者：晁公遡
朝代：宋

臨池可手攬，何似湘水中。
冥冥望北渚，木末有芙蓉。
眉州燕游雜詠十首·晚賦園
作者：晁公遡
朝代：宋

雜樹畧就列，清晨時涉園。
逢幽付鼻詠，懷新勞目存。
眉州燕游雜詠十首·碧瀾堂
作者：晁公遡
朝代：宋

清瀾深幾許，夏潦冬即空。
定非蛟龍宅，徒爲螺蚌宮。
眉州燕游雜詠十首·臨風閣
作者：晁公遡
朝代：宋

舉扇謝風伯，排闥有清音。
不可遣塵汙，但當開我襟。
眉州燕游雜詠十首·芳菲亭
作者：晁公遡
朝代：宋

清陰夏可玩，秀色春可餐。
桃李事且置，四時各有觀。
眉州燕游雜詠十首·葵亭
作者：晁公遡
朝代：宋

杲杲東出日，萬方被照臨。
鸜鵒不踰濟，草木有常心。
眉州燕游雜詠十首·起文堂
作者：晁公遡
朝代：宋

天地有萬籟，中存韶濩音。
斯文未嘗廢，但見古猶今。
眉州燕游雜詠十首·遠景樓
作者：晁公遡
朝代：宋

山川未爲遠，在此軒楯中。
我覺千歲近，民今三代同。
眉州燕游雜詠十首·野航
作者：晁公遡
朝代：宋

方牀客常滿，豈止兩三人。
誰可負之走，長留採白蘋。
看花
作者：晁公遡
朝代：宋

春到人間得幾時，可堪鵯鳷趣春歸。
不辭日去千回看，便恐風飄萬點飛。
看花
作者：晁公遡
朝代：宋
体裁：七言绝句

春到人间得几时，可堪鹎鳷趣春归。不辞日去千回看，便恐风飘万点飞。
石判官惠詩用韻爲謝
作者：晁公遡
朝代：宋

吾宗衰謝尚斯文，長抱遺經教子孫。
海內世家慚衛史，壁中編簡即齊論。
交游幸得二三子，毀譽當如六四坤。
肯爲清談飲一石，絕勝雜坐獨留髠。
石判官惠诗用韵为谢
作者：晁公遡
朝代：宋

吾宗衰谢尚斯文，长抱遗经教子孙。
海内世家惭卫史，壁中编简即齐论。
交游幸得二三子，毁誉当如六四坤。
肯为清谈饮一石，绝胜杂坐独留髠。
石季野县丞见示喜雨诗次韵为谢
作者：晁公遡
朝代：宋
体裁：古风

骄阳裂厚地，沃壤变焦土。野老呼苍天，吁嗟击雩鼓。三时农甚劳，一饱天宜与。自惭为刺史，封内当镇抚。有灾累其人，无德及所部。是邦喜讥切，相语闻俦侣。不作傅说霖，空闵僖公雨。敢欺二三子，难长数百户。徒知祷神祇，庶望救疾苦。如起乖龙卧，便觉商羊舞。坐令郡两堰，岂减渠六辅。兹晨理衣冠，未暇挂神武。伤心念疲氓，稽首谢明主。丰年必可期，甘泽常顺序。与君俱何幸，彼此德施普。
石季野縣丞見示喜雨詩次韻爲謝
作者：晁公遡
朝代：宋

驕陽裂厚地，沃壤變焦土。
野老呼蒼天，吁嗟擊雩鼓。
三時農甚勞，一飽天宜與。
自慙爲刺史，封內當鎮撫。
有災累其人，無德及所部。
是邦喜譏切，相語聞儔侶。
不作傅說霖，空閔僖公雨。
敢欺二三子，難長數百戶。
徒知禱神祇，庶望救疾苦。
如起乖龍卧，便覺商羊舞。
坐令郡兩堰，豈減渠六輔。
茲晨理衣冠，未暇掛神武。
傷心念疲氓，稽首謝明主。
豐年必可期，甘澤常順序。
與君俱何幸，彼此德施普。
硖内
作者：晁公遡
朝代：宋
体裁：五言律诗

硖内收多雨，沙边惨积阴。龙吟殷地远，虹饮入江深。不作山林去，非忧荆棘侵。经年困奔走，无力更登临。
硤內
作者：晁公遡
朝代：宋

硤內收多雨，沙邊慘積陰。
龍吟殷地遠，虹飲入江深。
不作山林去，非憂荆棘侵。
經年困奔走，無力更登臨。
示中岩长老子文
作者：晁公遡
朝代：宋
体裁：古风

我为应真来，欲结无生缘。不食中岩饭，但酌中岩泉。莫言一杯水，实具五味禅。请师问应真，此语然不然。
示中巖長老子文
作者：晁公遡
朝代：宋

我爲應真來，欲結無生緣。
不食中巖飯，但酌中巖泉。
莫言一杯水，實具五味禪。
請師問應真，此語然不然。
示犍为李令君
作者：晁公遡
朝代：宋
体裁：五言律诗

悻直每疾恶，淹留无徙官。性虽与物忤，吾独惜才难。垂老须闻道，为邦贵在宽。君宜念此语，衰鬓各霜残。
示犍爲李令君
作者：晁公遡
朝代：宋

悻直每疾惡，淹留無徙官。
性雖與物忤，吾獨惜才難。
垂老須聞道，爲邦貴在寬。
君宜念此語，衰鬢各霜殘。
离南平
作者：晁公遡
朝代：宋

晨光惨惨杂微霄，寒水溅溅更断桥。
风陨栗房开紫玉，烟蒙萝幄迭青绡。
官曹已毕三年考，客路深嗟万里遥。
从此扬舲下巴硖，新年当及未央朝。
秋日
作者：晁公遡
朝代：宋
体裁：古风

秋日淡无光，晴云閒不行。空中散白石，仰看天宇明。时闻败叶下，摵摵微风生。季月当泛菊，栽培园中英。
秋日
作者：晁公遡
朝代：宋

秋日淡無光，晴雲閒不行。
空中散白石，仰看天宇明。
時聞敗葉下，摵摵微風生。
季月當泛菊，栽培園中英。
秋日送客梁山道中
作者：晁公遡
朝代：宋

白露下木末，寒蜩抱枝鳴。
道旁幾官樹，稍稍棲烏驚。
不知何爲爾，蕭瑟來秋聲。
遥山歛暝色，凉月含空明。
吾其及清夜，登車可徐行。
露幘受新爽，風襟逐輕塵。
兀兀寄殘夢，泠泠析餘酲。
東行二十里，斗落參復橫。
晨光明紫霞，銀潢淡疎星。
吾行不可緩，曉復塵沙生。
秋日送客梁山道中
作者：晁公遡
朝代：宋

白露下木末，寒蜩抱枝鸣。
道旁几官树，稍稍栖乌惊。
不知何为尔，萧瑟来秋声。
遥山敛暝色，凉月含空明。
吾其及清夜，登车可徐行。
露帻受新爽，风襟逐轻尘。
兀兀寄残梦，泠泠析余酲。
东行二十里，斗落参復横。
晨光明紫霞，银潢淡疎星。
吾行不可缓，晓復尘沙生。
秋江
作者：晁公遡
朝代：宋

秋江水清不勝綠，還與漢江顔色同。
望中白鳥忽飛去，落日丹楓相映紅。
秋江
作者：晁公遡
朝代：宋
体裁：七言绝句

秋江水清不胜绿，还与汉江颜色同。望中白鸟忽飞去，落日丹枫相映红。
秋阴
作者：晁公遡
朝代：宋

出林云未断，入坐雨初霑。
急点鸣高瓦，寒声泻坏檐。
悬墙閒玉麈，散帙乱牙籤。
谁道幽居胜，吾今吏隠兼。
秋陰
作者：晁公遡
朝代：宋

出林雲未斷，入坐雨初霑。
急點鳴高瓦，寒聲瀉壞簷。
懸牆閒玉麈，散帙亂牙籤。
誰道幽居勝，吾今吏隠兼。
立春
作者：晁公遡
朝代：宋

我來佇立望晴空，目極蒼茫萬壑中。
樹色昏昏酣霽霧，江紋細細織柔風。
一行殊俗猶爲吏，三揖今年擬送窮。
聞道東田耕帝藉，慙無賦奏大明宮。
立春
作者：晁公遡
朝代：宋
体裁：诗

我来伫立望晴空，目极苍茫万壑中。树色昏昏酣霁雾，江纹细细织柔风。一行殊俗犹为吏，三揖今年拟送穷。闻道东田耕帝藉，惭无赋奏大明宫。
立春有感
作者：晁公遡
朝代：宋

岁尽无人访汴州，东风应到未央楼。
荒垣草没牛羊入，废苑春生雉兔游。
万里艰难炊劔首，十年流落梦刀头。
一官何事不归去，空戴南冠泣楚囚。
立春有感
作者：晁公遡
朝代：宋

歲盡無人訪汴州，東風應到未央樓。
荒垣草沒牛羊入，廢苑春生雉兔游。
萬里艱難炊劔首，十年流落夢刀頭。
一官何事不歸去，空戴南冠泣楚囚。
竹醉日
作者：晁公遡
朝代：宋

塵埃蓬勃欲障天，畧無爽氣北牖前。
五月風炎竹尚醉，九衢日長柳亦眠。
小兒畏熱書頗廢，老子罷食夢相牽。
桂漿蔗飲不解渴，汲盡百壺冰井泉。
竹醉日
作者：晁公遡
朝代：宋

尘埃蓬勃欲障天，畧无爽气北牖前。
五月风炎竹尚醉，九衢日长柳亦眠。
小儿畏热书颇废，老子罢食梦相牵。
桂浆蔗饮不解渴，汲尽百壶冰井泉。
答鮮于晉伯再用游卧龍山詩韻見贈之什
作者：晁公遡
朝代：宋

康成名已滿山東，復見談經鄭小同。
卧病向來嗟髀減，誦詩多謝愈頭風。
休隨賓客游梁苑，合有文章動漢宮。
如我空疎已何用，一生丘壑坐奇窮。
答鲜于晋伯再用游卧龙山诗韵见赠之什
作者：晁公遡
朝代：宋

康成名已满山东，復见谈经郑小同。
卧病向来嗟髀减，诵诗多谢愈头风。
休随宾客游梁苑，合有文章动汉宫。
如我空疎已何用，一生丘壑坐奇穷。
简任季明府判
作者：晁公遡
朝代：宋

昔别嗟何往，今晨问始知。
兹为泛舟役，端若赴襟期。
夜雨霑桃叶，春风在柳枝。
相逢不同醉，辜负艳阳时。
简梁子辅
作者：晁公遡
朝代：宋

比报趋魏阙，俄从三馆游。
此地非人间，清绝乃瀛洲。
时应陪羣仙，记帝蓬莱丘。
中有白玉京，五城十二楼。
胡为凭熊轼，復泝巴江流。
观者尽惊叹，怪子不少留。
无宁薄蓬莱，顾欲守一州。
自云见帝所，侍御皆和柔。
始知未炼形，难与洪崖俦。
不如在下土，为民除疮疣。
属予持汉节，夙夜愧且忧。
日闻民呻吟，盖甚鱼挂鈎。
幸子为之主，其病往必瘳。
何由使有邦，人人得贤侯。
简谢达夫
作者：晁公遡
朝代：宋
体裁：五言律诗

吾识宣城守，又违之一邦。相看知雅曲，必解赋澄江。温厚气无杂，衰慵心已降。举觞喜见属，亲为拨春缸。
節往
作者：晁公遡
朝代：宋

節往天始肅，地炎霜尚微。
靜聞木葉下，晴見荻花飛。
積水蛤猶吠，並隣雞正肥。
孤雲吾所羨，獨有故山歸。
簡任季明府判
作者：晁公遡
朝代：宋

昔別嗟何往，今晨問始知。
茲爲泛舟役，端若赴襟期。
夜雨霑桃葉，春風在柳枝。
相逢不同醉，辜負豔陽時。
簡梁子輔
作者：晁公遡
朝代：宋

比報趨魏闕，俄從三館游。
此地非人間，清絕乃瀛洲。
時應陪羣仙，記帝蓬萊丘。
中有白玉京，五城十二樓。
胡爲憑熊軾，復泝巴江流。
觀者盡驚歎，怪子不少留。
無寧薄蓬萊，顧欲守一州。
自云見帝所，侍御皆和柔。
始知未鍊形，難與洪崖儔。
不如在下土，爲民除瘡疣。
屬予持漢節，夙夜愧且憂。
日聞民呻吟，蓋甚魚掛鈎。
幸子爲之主，其病往必瘳。
何由使有邦，人人得賢侯。
簡謝達夫
作者：晁公遡
朝代：宋

吾識宣城守，又違之一邦。
相看知雅曲，必解賦澄江。
溫厚氣無雜，衰慵心已降。
舉觴喜見屬，親爲撥春缸。
簿书
作者：晁公遡
朝代：宋
体裁：七言绝句

杨梢飞雪满城风，暖日催花烂熳红。诗兴消磨浑欲尽，一春心事簿书中。
簿書
作者：晁公遡
朝代：宋

楊梢飛雪滿城風，暖日催花爛熳紅。
詩興消磨渾欲盡，一春心事簿書中。
細雨
作者：晁公遡
朝代：宋

細雨真宜麥，輕陰似養花。
人烟隨土斷，村徑逐溪斜。
大道能方軌，春泥欲濺車。
歸來洗鞾袴，城郭未吹笳。
细雨
作者：晁公遡
朝代：宋

细雨真宜麦，轻阴似养花。
人烟随土断，村径逐溪斜。
大道能方轨，春泥欲溅车。
归来洗鞾袴，城郭未吹笳。
罗仲思送伯父以道帖
作者：晁公遡
朝代：宋
体裁：古风

我家嵩山翁，平日慕迂叟。斯文到苍史，高节贯白首。至今遗翰墨，古意近科斗。世人规时好，妩媚无不有。宁知虞书浑，或笑夏篆丑。往年君家尊，得此盖以厚。尝从诸父游，于我实世旧。念昔盟可寻，与君期不朽。
置酒北郊外送张真甫还什邡
作者：晁公遡
朝代：宋
体裁：五言律诗

高木已在望，不妨宽作程。相看愁馔彻，未用遽杯行。春暖姜肱被，川平雍齿城。遥知喜公至，鸡犬亦欢迎。
置酒北郊外送張真甫還什邡
作者：晁公遡
朝代：宋

高木已在望，不妨寬作程。
相看愁饌徹，未用遽杯行。
春暖姜肱被，川平雍齒城。
遥知喜公至，雞犬亦歡迎。
羅仲思送伯父以道帖
作者：晁公遡
朝代：宋

我家嵩山翁，平日慕迂叟。
斯文到蒼史，高節貫白首。
至今遺翰墨，古意近科斗。
世人規時好，娬媚無不有。
寧知虞書渾，或笑夏篆醜。
往年君家尊，得此蓋以厚。
嘗從諸父游，於我實世舊。
念昔盟可尋，與君期不朽。
羣荷
作者：晁公遡
朝代：宋

羣荷翳清澜，不受明月光。
明月每下照，但见露瀼瀼。
炯如翠盖中，珠玑烂荧煌。
我起欲挹之，倾泻入方塘。
羣荷
作者：晁公遡
朝代：宋

羣荷翳清瀾，不受明月光。
明月每下照，但見露瀼瀼。
炯如翠蓋中，珠璣爛熒煌。
我起欲挹之，傾瀉入方塘。
聞伯初兄從周宣諭往兩京
作者：晁公遡
朝代：宋

聞道西從使者車，殷勤問訊武侯廬。
卧牛已去多新冢，化鶴重來失舊居。
草木久荒門外逕，塵埃應化壁中書。
遥知流落歸無處，未免悲歌問孟諸。
聞李士舉宿馬鞍山
作者：晁公遡
朝代：宋

入境封人報，飛書侍史還。
初聞虎節使，已至馬鞍山。
霽野風煙麗，端居日月閒。
此行吾所羨，脫屣簿書間。
聞稻有成
作者：晁公遡
朝代：宋

庭柯不摇綠蔽空，西風未回尚南風。
香稻既收八月白，晚花能開百日紅。
安排物色慰年暮，流落天涯嗟路窮。
炎江熱石那可觸，少待征帆駕歸鴻。
聞笛
作者：晁公遡
朝代：宋

落日卧郿塢，忽聞吹笛聲。
天清孤鶴唳，江浄蟄龍鳴。
谷響風時下，山高月未生。
誰能永今夕，呼酒與同傾。
聞范道卿將赴試成都作此勉之
作者：晁公遡
朝代：宋

長來故倦游，車轍環天下。
艱難不吾容，虎兕適曠野。
世方卧積薪，敢獨怨飄瓦。
久荒小山桂，幾葬蒲圃檟。
百罹生不辰，一死天所赦。
故交贈綈袍，旅食悲冷炙。
將索長安米，偶中澤宮射。
倚楹日悲歌，魯國疑欲嫁。
退慙一木微，安足支大厦。
收聲就泯默，故意遂衰謝。
二年游諸侯，彈鋏守代舍。
地濕恐鵩來，常畏閼單夏。
官慙司馬巧，學愧齊人詐。
低回甘折腰，俯仰甚出胯。
入遭妻孥笑，出畏官長駡。
一官終無成，他日要稅駕。
買山誅茅草，遶屋植桑柘。
婦能躬井臼，時饁南畝稼。
人皆見我窮，連蹇足悲咤。
往往怪范君，何不老閒暇。
不知驥伏櫪，風雲要凌藉。
一日千里行，汗溝沫流赭。
我方馭欵段，敢追王良靶。
聞君近舉子，滿室光照社。
少年早乘龍，佳境漸食蔗。
傑思到班揚，英妙等終賈。
被褐肯迷邦，韞櫝久待價。
理無珠遺海，果見金躍冶。
出陳治安策，去覽德輝下。
大才噲非伍，高論秦可借。
决科在此舉，定取一戰霸。
勿爲棲棘鸞，會見上金馬。
晚來秋風高，木葉下清夜。
急令呼麴生，爲我飲伯雅。
家貧無絲竹，作詩助陶寫。
歸時更過我，捫蝨同倚樺。
聞虞參政至玉屏山·其一
作者：晁公遡
朝代：宋

宣室思賢久，鋒車促召還。
去調金鉉鼎，來別玉屏山。
拱木雨露下，豐碑天地閒。
九原凜如在，想足慰慈顔。
聞虞參政至玉屏山·其二
作者：晁公遡
朝代：宋

鄉黨敬前輩，朝廷尊大儒。
公無念丘墓，人自禁樵蘇。
此去居衡軸，長留執事樞。
求賢養邦本，深爲贊吁俞。
脩竹二首·其一
作者：晁公遡
朝代：宋

虛窗倚脩竹，陰晴見佳景。
雨隙落餘滋，風櫺亂疎影。
室幽境自閒，心遠地愈靜。
丁寧護雲根，留伴歲寒永。
脩竹二首·其二
作者：晁公遡
朝代：宋

脩林出夏筍，戢戢如牛毛。
寧亡口腹味，所冀逃炎熇。
露節半含粉，風篁微解苞。
清陰日夜長，會見干雲霄。
自嘆
作者：晁公遡
朝代：宋

巴蜀久彫敝，傷哉遠朝廷。
大道舞狐狸，嘉穀困蝗螟。
我嘗行其野，所在聞惟腥。
歎息莫能救，熟視涕淚零。
今年不自意，屬當按邦刑。
平時語云何，敢遽忘生靈。
擬於萬仞淵，撓以一寸筳。
賢者相告戒，安坐看空囹。
愚者顧之笑，謂我不自寧。
我非惡靜樂，獨行苦伶仃。
糜費廩中粟，奔走閤前鈴。
恐如執金椎，而誦麥青青。
果欲中世用，諸公乃儀型。
自嘆
作者：晁公遡
朝代：宋

巴蜀久雕敝，伤哉远朝廷。
大道舞狐狸，嘉谷困蝗螟。
我尝行其野，所在闻惟腥。
叹息莫能救，熟视涕泪零。
今年不自意，属当按邦刑。
平时语云何，敢遽忘生灵。
拟于万仞渊，挠以一寸筳。
贤者相告戒，安坐看空囹。
愚者顾之笑，谓我不自宁。
我非恶静乐，独行苦伶仃。
糜费廪中粟，奔走閤前铃。
恐如执金椎，而诵麦青青。
果欲中世用，诸公乃仪型。
自恭州之眉阳相送者六客意不可忘以诗为谢
作者：晁公遡
朝代：宋
体裁：五言律诗

所得乃三益，相从非一朝。龙方卧陇底，鱼肯似阳桥。月看玉奁满，风吹金烬销。少留吾亦住，不待楚词招。
自恭州之眉陽相送者六客意不可忘以詩爲謝
作者：晁公遡
朝代：宋

所得乃三益，相從非一朝。
龍方卧隴底，魚肯似陽橋。
月看玉奩滿，風吹金燼銷。
少留吾亦住，不待楚詞招。
自过犍为山水益佳
作者：晁公遡
朝代：宋

客游三十年，不出僰与巴。
江恶崖石粗，十步九褒斜。
自过頼里西，山水日夕佳。
冥冥见远树，渺渺铺平沙。
两岸何所有，鬰鬰皆桑麻。
良畴散牛羊，支流入鱼蛇。
清绝益可爱，岂復忆汉嘉。
怳如涉荆吴，是耶復非耶。
儿女长硖中，老妻髮已华。
兹来始及此，举首亦惊嗟。
自過犍爲山水益佳
作者：晁公遡
朝代：宋

客遊三十年，不出僰與巴。
江惡崖石粗，十步九褒斜。
自過頼里西，山水日夕佳。
冥冥見遠樹，渺渺鋪平沙。
兩岸何所有，鬰鬰皆桑麻。
良疇散牛羊，支流入魚蛇。
清絕益可愛，豈復憶漢嘉。
怳如涉荆吳，是耶復非耶。
兒女長硤中，老妻髮已華。
茲來始及此，舉首亦驚嗟。
至日留滞荆渚同邓氏兄弟饮酒
作者：晁公遡
朝代：宋
体裁：五言律诗

今日当长至，穷年尚远行。野晴春草细，江晚夕阳明。衰病依僮仆，经过得友生。浊醪来近市，坚坐且徐倾。
至日留滯荆渚同鄧氏兄弟飲酒
作者：晁公遡
朝代：宋

今日當長至，窮年尚遠行。
野晴春草細，江晚夕陽明。
衰病依僮僕，經過得友生。
濁醪來近市，堅坐且徐傾。
至汉嘉简李悦夫
作者：晁公遡
朝代：宋
体裁：七言律诗

一别相望费岁时，盛山父老至今思。才高方朔三千牍，名配韦郎十二诗。论荐久闻章奏上，推迁独怪玺书迟。少留剩看平羌水，更继风流太白词。
至漢嘉簡李悅夫
作者：晁公遡
朝代：宋

一別相望費歲時，盛山父老至今思。
才高方朔三千牘，名配韋郎十二詩。
論薦久聞章奏上，推遷獨怪璽書遲。
少留剩看平羌水，更繼風流太白詞。
與官屬往江上觀淘江
作者：晁公遡
朝代：宋

郊原漸看薺麥繁，塵沙遠著榆柳昏。
花光照眼暖自醉，江聲入耳清不煩。
縣官作堨相地利，邦人防城釃水源。
我將載酒勞掾史，酌言酬之兩山尊。
與客飲池上
作者：晁公遡
朝代：宋

脫畧簿書外，按行池籞中。
筍長風解碧，蓮浄雨欹紅。
佳客常契濶，良宵難會同。
巾車幸過我，取別莫匆匆。
與李紹祖劉文潛飲酒
作者：晁公遡
朝代：宋

劉子我所敬，未嘗言囁嚅。
李子我所畏，氣豪才有餘。
自昔得二子，重之比璠璵。
喜今至是邦，乃與二子俱。
劉子忽告行，具舟下東吳。
念欲相挽留，佐我治文書。
天台望其來，交章滿公車。
李子復繼往，刺史親題輿。
似云日延佇，正此州家須。
二子古益友，終歲可與居。
一朝捨我去，別淚濕襟裾。
與鮮于茶幹
作者：晁公遡
朝代：宋

吾猶蠹書魚，豈能味斯文。
但以性所嗜，頗與黄卷親。
喜聞天下言，孝章有大名。
苟得從其游，亦足慰此生。
向來昌黎翁，始獲拜北平。
停鸞與峙鵠，未見心已傾。
朅來涪江上，適遇君遠行。
我窮天所憐，特使見異人。
令聞金石奏，暫破蟋蟀聲。
相逢已定交，遽別寧忘情。
謫仙不可見，空望江東雲。
节往
作者：晁公遡
朝代：宋

节往天始肃，地炎霜尚微。
静闻木叶下，晴见荻花飞。
积水蛤犹吠，并隣鸡正肥。
孤云吾所羡，独有故山归。
范令人生日
作者：晁公遡
朝代：宋

文正垂芳久，風流八葉蕭。
名傳慶歷頌，功冠寶元朝。
人物追三代，儀刑正百僚。
後來登玉筍，故自有霜條。
配德皆乘鳳，生賢必珥貂。
賦高梁苑雪，聲振浙江潮。
已慶生金社，俄聞夢紫霄。
飈車度弱水，絳節下陽寥。
溫潤珠無纇，清修玉不雕。
成家自褵結，高節陋琴挑。
靈匹期河漢，仙槎近斗杓。
擇夫得溫嶠，傳業繼班昭。
比物能吟絮，逢辰解頌椒。
早遵王吉儉，久去少君驕。
絳帳詩書在，朱絃律呂調。
行皆圖史應，步節珮環摇。
林下風姿遠，閨中禮法饒。
翟衣嚴象服，彤史嗣英飈。
夙御魚軒駕，和鳴鳳管簫。
清標矜竹潤，盛德頌桃夭。
八桂知同秀，三芝等後彫。
他年看洗髓，終不羨雲翹。
范令人生日
作者：晁公遡
朝代：宋

文正垂芳久，风流八叶萧。
名传庆历颂，功冠宝元朝。
人物追三代，仪刑正百僚。
后来登玉笋，故自有霜条。
配德皆乘凤，生贤必珥貂。
赋高梁苑雪，声振浙江潮。
已庆生金社，俄闻梦紫霄。
飈车度弱水，绛节下阳寥。
温润珠无颣，清修玉不雕。
成家自褵结，高节陋琴挑。
灵匹期河汉，仙槎近斗杓。
择夫得温峤，传业继班昭。
比物能吟絮，逢辰解颂椒。
早遵王吉俭，久去少君骄。
绛帐诗书在，朱絃律吕调。
行皆图史应，步节佩环摇。
林下风姿远，闺中礼法饶。
翟衣严象服，彤史嗣英飈。
夙御鱼轩驾，和鸣凤管箫。
清标矜竹润，盛德颂桃夭。
八桂知同秀，三芝等后雕。
他年看洗髓，终不羡云翘。
范仲芑惠詩次韻爲報
作者：晁公遡
朝代：宋

吾皇之居玄都秘，龍爲徼巡虎守衛。
太顛閎夭盡奔走，竇嬰灌夫敢睥睨。
今年已徵虞公入，聖代豈有舜門閉。
黄君近在承明庭，著作磊落垂一世。
關子真宜校天祿，文采不減特進麗。
劉郎聞亦對宣室，上陳三宗下七制。
子當繼往螭頭立，我但願若龜尾曳。
坐看指日清中原，同與老農歌樂歲。
范仲芑惠诗次韵为报
作者：晁公遡
朝代：宋

吾皇之居玄都秘，龙为徼巡虎守卫。
太颠闳夭尽奔走，窦婴灌夫敢睥睨。
今年已征虞公入，圣代岂有舜门闭。
黄君近在承明庭，着作磊落垂一世。
关子真宜校天禄，文采不减特进丽。
刘郎闻亦对宣室，上陈三宗下七制。
子当继往螭头立，我但愿若龟尾曳。
坐看指日清中原，同与老农歌乐岁。
范子庚見示長書
作者：晁公遡
朝代：宋

百川各分流，至海皆同源。
儻于中道畫，潢汙無本根。
子今始濫觴，如河發崑崙。
勿作澗溪止，當規溟海尊。
誰謂水至弱，蓋有剛者存。
批巖仍抉石，萬里爭東奔。
朝來示我書，此意固已原。
可鄙棖也慾，奚爲丘之門。
願子更踐履，豈云但知言。
范子庚见示长书
作者：晁公遡
朝代：宋

百川各分流，至海皆同源。
傥于中道画，潢污无本根。
子今始滥觞，如河发昆崙。
勿作涧溪止，当规溟海尊。
谁谓水至弱，盖有刚者存。
批岩仍抉石，万里争东奔。
朝来示我书，此意固已原。
可鄙枨也慾，奚为丘之门。
愿子更践履，岂云但知言。
蔡光祿
作者：晁公遡
朝代：宋

白頭蔡光祿，不肯拜司徒。
滿朝愕相視，蓋是時所無。
負乘初莫責，循牆乃當誅。
古書若盡信，夫子實欺予。
蔡光禄
作者：晁公遡
朝代：宋
体裁：古风

白头蔡光禄，不肯拜司徒。满朝愕相视，盖是时所无。负乘初莫责，循墙乃当诛。古书若尽信，夫子实欺予。
薛郎远以颂为寿句法崛奇读之喜甚赋此为谢
作者：晁公遡
朝代：宋

家藏五世书，不减王铜川。
仕宦虽陆沈，文章则蝉联。
女归逢其良，辞来亦粲然。
胸次龟负图，笔端骥奔泉。
生朝远寿我，细字书满笺。
手追淇澳诗，句法两汉前。
念昔昌黎公，尝赋猛虎篇。
南纪通古学，已难与并传。
况堕牛李中，百代莫洗湔。
开尊笑谓妇，举酒属青天。
愈也殆我愧，庶几太史迁。
更看敞夫人，叅语东厢边。
薛郎遠以頌爲壽句法崛奇讀之喜甚賦此爲謝
作者：晁公遡
朝代：宋

家藏五世書，不減王銅川。
仕宦雖陸沈，文章則蟬聯。
女歸逢其良，辭來亦粲然。
胸次龜負圖，筆端驥奔泉。
生朝遠壽我，細字書滿牋。
手追淇澳詩，句法兩漢前。
念昔昌黎公，嘗賦猛虎篇。
南紀通古學，已難與並傳。
況墮牛李中，百代莫洗湔。
開尊笑謂婦，舉酒屬青天。
愈也殆我愧，庶幾太史遷。
更看敞夫人，叅語東廂邊。
蜀江
作者：晁公遡
朝代：宋

蜀江楚硖鬰巉岩，云雾中兼草木参。
飞鹘飜空投霁野，游鱼跳水乱澄潭。
朝廷共仰辰之北，羁旅长留斗以南。
更欲暇时求胜槩，每从隣叟恣穷探。
蜀江
作者：晁公遡
朝代：宋

蜀江楚硤鬰巉巖，雲霧中兼草木參。
飛鶻飜空投霽野，游魚跳水亂澄潭。
朝廷共仰辰之北，羈旅長留斗以南。
更欲暇時求勝槩，每從隣叟恣窮探。
行役
作者：晁公遡
朝代：宋

胡为行役尚殊方，已觉春容近艷阳。
石齿潄江飜翠浪，蒋牙穿渚出青芒。
艰难去国成淹泊，老大逢辰倍感伤。
幕府吾归具朋酒，兕觥犹及享公堂。
行役
作者：晁公遡
朝代：宋

胡爲行役尚殊方，已覺春容近艷陽。
石齒潄江飜翠浪，蔣牙穿渚出青芒。
艱難去國成淹泊，老大逢辰倍感傷。
幕府吾歸具朋酒，兕觥猶及享公堂。
行李
作者：晁公遡
朝代：宋

路出苍江上，云生乱石间。
中年幸强健，今日试跻攀。
湍硖寒鸣地，颓阳暮隠山。
仆夫问行李，早晚遂东还。
行李
作者：晁公遡
朝代：宋

路出蒼江上，雲生亂石間。
中年幸强健，今日試躋攀。
湍硤寒鳴地，頹陽暮隠山。
僕夫問行李，早晚遂東還。
西山
作者：晁公遡
朝代：宋

万州城西何所有，高山其下俯寒塘。
浮鸥藉草溪沙暖，飞鸟衝花野树香。
他日拟从南岳隠，平生尤爱北窗凉。
道人为我收松子，剩种清阴十亩长。
西山
作者：晁公遡
朝代：宋

萬州城西何所有，高山其下俯寒塘。
浮鷗藉草溪沙暖，飛鳥衝花野樹香。
他日擬從南岳隠，平生尤愛北窗凉。
道人爲我收松子，剩種清陰十畝長。
西風
作者：晁公遡
朝代：宋

西風何時來，秋聲已蕭瑟。
卧聞庭前樹，終日鳴策策。
雖云未摇落，慘淡損光澤。
官槐脫高花，穉柏矜獨碧。
感茲歲婉娩，客路尚行役。
病骨感秋氣，瘧癘苦見迫。
蝸牛猶自庇，狐兔亦有宅。
抱病寄官舍，意氣非復昔。
顧無揣摩才，胡爲諸侯客。
西风
作者：晁公遡
朝代：宋

西风何时来，秋声已萧瑟。
卧闻庭前树，终日鸣策策。
虽云未摇落，惨淡损光泽。
官槐脱高花，穉柏矜独碧。
感兹岁婉娩，客路尚行役。
病骨感秋气，疟疠苦见迫。
蜗牛犹自庇，狐兔亦有宅。
抱病寄官舍，意气非復昔。
顾无揣摩才，胡为诸侯客。
視通濟堰二首·其一
作者：晁公遡
朝代：宋

野樹皆綠葉，清江初白蘋。
偶來無筮日，小出當行春。
人頌勾龍社，恩沾佩犢民。
橫江三百丈，遥見石嶙峋。
視通濟堰二首·其二
作者：晁公遡
朝代：宋

往年初堰壞，樂歲亦民饑。
再見龍尾水，如興鴻却陂。
名同召伯埭，人立許楊祠。
祝史有祀事，歌予迎送詩。
觀畫
作者：晁公遡
朝代：宋

菰蒲欹倒洲渚生，江流茫茫亦清平。
小舟擊汰如有聲，入眼初覺非丹青。
便欲從之載酒行，忽怪四壁風濤驚。
觀雨
作者：晁公遡
朝代：宋

高閣前臨野外村，坐看急雨灑山根。
黑雲合沓奔崖暗，白水崩騰赴硤喧。
已快脩渠通草徑，稍清瘴土浄柴門。
晚來更報滄江漲，津北津南沒舊痕。
观画
作者：晁公遡
朝代：宋

菰蒲欹倒洲渚生，江流茫茫亦清平。
小舟击汰如有声，入眼初觉非丹青。
便欲从之载酒行，忽怪四壁风涛惊。
观雨
作者：晁公遡
朝代：宋

高阁前临野外村，坐看急雨洒山根。
黑云合沓奔崖暗，白水崩腾赴硖喧。
已快修渠通草径，稍清瘴土浄柴门。
晚来更报沧江涨，津北津南没旧痕。
视通济堰二首·其一
作者：晁公遡
朝代：宋

野树皆绿叶，清江初白苹。
偶来无筮日，小出当行春。
人颂勾龙社，恩沾佩犊民。
横江三百丈，遥见石嶙峋。
视通济堰二首·其二
作者：晁公遡
朝代：宋
体裁：五言律诗

往年初堰坏，乐岁亦民饥。再见龙尾水，如兴鸿却陂。名同召伯埭，人立许杨祠。祝史有祀事，歌予迎送诗。
詔除虛額錢計庭遣簡州通判王和叟再至謂考實未然也人日贈和叟一首
作者：晁公遡
朝代：宋

天王念遠民，哀此西南隅。
主者按其籍，取之盡錙銖。
掃地皆赤立，名獨存版圖。
竭澤儻未已，來年恐無魚。
明詔甚寬大，宿負當蠲除。
主者慘不樂，何以充輓輸。
刺史詎可信，殆將有爲無。
遣官視故府，姑往考簿書。
簿書亦難憑，緣絕或欺予。
不如持明詔，却還桑大夫。
跋涉君徒勞，兩駕泥軾車。
所幸得一歡，莫辭留斯須。
今晨屬挑菜，啗我園中蔬。
蔬食君莫笑，郡縣誠空虛。
詠銅缾中梅
作者：晁公遡
朝代：宋

折得寒香日暮歸，銅缾添水養橫枝。
書窗一夜月初滿，却似小溪清淺時。
請緣老住持象耳山有詩次韻·其一
作者：晁公遡
朝代：宋

朦朧兩眼著玄花，認取空中起滅華。
我是官曹老龐藴，終無瞎棒與盲枷。
請緣老住持象耳山有詩次韻·其二
作者：晁公遡
朝代：宋

中巖尊者幸同堂，浪走諸方有底忙。
若道渠儂棒可畏，新羅未過合思量。
諸君以詩見壽用師伯渾韻爲謝
作者：晁公遡
朝代：宋

遠遊天台登玉霄，蓬萊仙人宜可招。
君詩持此爲我壽，愛君學問皆富饒。
有如翠駮與紫燕，穆王畫圖昔曾見。
只今豈合地上行，霜蹄去曳吳門練。
老夫惟思雲夢州，煙波渺渺非子愁。
湖中卉木足驅使，歸求橘奴買千頭。
謝人惠生日詩二絕·其一
作者：晁公遡
朝代：宋

本將豪句慰衰遲，開卷寧知起我悲。
獨對春風揮老淚，如聞人誦蓼莪詩。
謝人惠生日詩二絕·其二
作者：晁公遡
朝代：宋

壽我新詩意甚勤，此難專享要平分。
願從薊子摩銅狄，可謝蘇公贈鐵君。
謝張待制赴飲
作者：晁公遡
朝代：宋

我如沐猴冠，强佩刺史章。
儻令入朝班，驚倒鴛鷺行。
安敢延貴人，置酒登此堂。
知公蓋超然，軒冕等粃糠。
但逢臭味同，握手出肺腸。
肯爲宣明面，貧賤乃遽忘。
遠從三峽來，欲訪五畆桑。
聞昨去郡時，送者傾城隍。
皆言民疾苦，公見必慘傷。
奏疏每建白，細書親貼黄。
豈容廊廟具，而久滯一方。
使民濟大川，行矣爲舟航。
杖屨可少留，吉日辰甚良。
歌公竹枝詞，舉我柏葉觴。
勿辭飲之釂，不發寬饒狂。
釀以老翁泉，中有班馬香。
謝張文老餉酥
作者：晁公遡
朝代：宋

清晨坐堂上，忽得故人書。
近自玉壘州，遠餉金城酥。
聞由笮都出，來與枸醤俱。
開視靜如練，緘題投比珠。
甚知故人厚，痟中憐老夫。
豈惟減肺渴，兼可濡腸枯。
因之想風味，更過酪醍醐。
致此未足言，公才可時須。
似傳滇池君，願獻汗血駒。
高有八尺龍，次有一丈烏。
論功當作頌，請歌馬斯徂。
謝曾子長分餉臨江軍黄雀
作者：晁公遡
朝代：宋

遠游旅食荒山裏，竹鼠山鷄污刀几。
鳴鞭走送來扣門，眼明忽見銜環子。
江南今秋禾黍熟，場間啄穗驚不起。
正緣一飽墮網羅，包裹頭顱行萬里。
登盤始欣不負腹，下箸未及先染指。
畧須沃酒助甘腴，更覺披綿愈豐美。
使我轉憶江湖鄉，水珍海錯那可忘。
十年不見尚能說，楚人未數鯉與魴。
蛤蜊含漿自有味，蟹螯斫雪仍無腸。
紅螺爲醤勝食肉，白𧍧作炙如截肪。
江瑶石首最貴者，千金一枚誰得嘗。
但願浮家老吳越，此生不願尚書郎。
謝王元才見惠峨嵋山菩薩石
作者：晁公遡
朝代：宋

久聞光明山，下有太古雪。
大冬劇嚴凝，厚地愈融結。
崢嶸成層冰，千歲終不滅。
野翁因斸荒，得此走城闕。
初非人磨礲，真是天剞劂。
形模如圭長，顔色逾玉潔。
巨細皆晶熒，表裏俱洞澈。
或疑普賢化，誰得昆吾切。
太陽一照曜，神光時發越。
誠宜置宴坐，相伴修白業。
可配寒露壺，清泠濯明月。
讀江南諸公詩
作者：晁公遡
朝代：宋

吟盡江南草木春，只今臺閣有詩人。
漢廷安用滄浪句，容我持竿詠白蘋。
诏除虚额钱计庭遣简州通判王和叟再至谓考实未然也人日赠和叟一首
作者：晁公遡
朝代：宋

天王念远民，哀此西南隅。
主者按其籍，取之尽锱铢。
扫地皆赤立，名独存版图。
竭泽傥未已，来年恐无鱼。
明诏甚宽大，宿负当蠲除。
主者惨不乐，何以充輓输。
刺史讵可信，殆将有为无。
遣官视故府，姑往考簿书。
簿书亦难凭，缘绝或欺予。
不如持明诏，却还桑大夫。
跋涉君徒劳，两驾泥轼车。
所幸得一欢，莫辞留斯须。
今晨属挑菜，啖我园中蔬。
蔬食君莫笑，郡县诚空虚。
请缘老住持象耳山有诗次韵·其一
作者：晁公遡
朝代：宋

朦胧两眼着玄花，认取空中起灭华。
我是官曹老庞藴，终无瞎棒与盲枷。
请缘老住持象耳山有诗次韵·其二
作者：晁公遡
朝代：宋
体裁：七言绝句

中岩尊者幸同堂，浪走诸方有底忙。若道渠侬棒可畏，新罗未过合思量。
诸君以诗见寿用师伯浑韵为谢
作者：晁公遡
朝代：宋
体裁：古风

远游天台登玉霄，蓬莱仙人宜可招。君诗持此为我寿，爱君学问皆富饶。有如翠駮与紫燕，穆王画图昔曾见。只今岂合地上行，霜蹄去曳吴门练。老夫惟思云梦州，烟波渺渺非子愁。湖中卉木足驱使，归求橘奴买千头。
读江南诸公诗
作者：晁公遡
朝代：宋

吟尽江南草木春，只今台阁有诗人。
汉廷安用沧浪句，容我持竿咏白苹。
谢人惠生日诗二绝·其一
作者：晁公遡
朝代：宋
体裁：七言绝句

本将豪句慰衰迟，开卷宁知起我悲。独对春风挥老泪，如闻人诵蓼莪诗。
谢人惠生日诗二绝·其二
作者：晁公遡
朝代：宋
体裁：七言绝句

寿我新诗意甚勤，此难专享要平分。愿从蓟子摩铜狄，可谢苏公赠铁君。
谢张待制赴饮
作者：晁公遡
朝代：宋

我如沐猴冠，强佩刺史章。
傥令入朝班，惊倒鸳鹭行。
安敢延贵人，置酒登此堂。
知公盖超然，轩冕等粃糠。
但逢臭味同，握手出肺肠。
肯为宣明面，贫贱乃遽忘。
远从三峡来，欲访五畆桑。
闻昨去郡时，送者倾城隍。
皆言民疾苦，公见必惨伤。
奏疏每建白，细书亲贴黄。
岂容廊庙具，而久滞一方。
使民济大川，行矣为舟航。
杖屦可少留，吉日辰甚良。
歌公竹枝词，举我柏叶觞。
勿辞饮之釂，不发宽饶狂。
酿以老翁泉，中有班马香。
谢张文老饷酥
作者：晁公遡
朝代：宋

清晨坐堂上，忽得故人书。
近自玉垒州，远饷金城酥。
闻由笮都出，来与枸醤俱。
开视静如练，缄题投比珠。
甚知故人厚，痟中怜老夫。
岂惟减肺渴，兼可濡肠枯。
因之想风味，更过酪醍醐。
致此未足言，公才可时须。
似传滇池君，愿献汗血驹。
高有八尺龙，次有一丈乌。
论功当作颂，请歌马斯徂。